SLUŽBENI GLASNIK GRADA DUBROVNIKA

Broj 1. Godina LX

Dubrovnik, 25. siječnja 2023. od stranice 1

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sadržaj

GRADSKO VIJEĆE

1. Odluka o visini turističke pristojbe za brodove na kružnom putovanju u međunarodnom pomorskom prometu kada se brod nalazi na vezu u luci ili sidrištu luke na području grada Dubrovnika za 2024. godinu

2. Odluka o proglašenju komunalne infrastrukture – nerazvrstane ceste Riječka ulica – javnim dobrom u općoj uporabi u vlasništvu Grada Dubrovnika

3. Odluka o uspostavi suradnje i potpisivanju Povelje o bratimljenju i suradnji Grada Dubrovnika i Grada Imotskog i sklapanju Sporazuma o bratimljenju i suradnji Grada Dubrovnika i Grada Imotskog

4. Odluka o uspostavi suradnje i potpisivanju Povelje o bratimljenju i suradnji Grada Dubrovnika i Grada Sorrenta i sklapanju Sporazuma o bratimljenju i suradnji Grada Dubrovnika i Grada Sorrenta

5. Odluka o imenovanju Povjerenstva za izravnu dodjelu financijskih sredstava

6. Mjere socijalnog programa Grada Dubrovnika za 2023. godinu

7. Zaključak o proglašenju *„Počasnim građaninom Grada Dubrovnik“ – posmrtno* Francesca Cossige

8. Zaključak o dodjeli *Nagrade Dubrovnika za životno djelo* Josipu Pinu Trostmannu

9. Zaključak o dodjeli *Nagrade Dubrovnika* lady Jadranki Beresford - Peirse

10. Zaključak o dodjeli *Nagrade Dubrovnika* Paulu Daviesu

11. Zaključak o dodjeli *Nagrade Dubrovnika* Anti Deliji

12. Zaključak o dodjeli *Nagrade Dubrovnika* Fredu i Phyllis Meurer

13. Zaključak o dodjeli *Nagrade Dubrovnika* Turističkoj i ugostiteljskoj školi Dubrovnik

GRADONAČELNIK

14. Rješenje o razrješenju Damira Milata dužnosti ravnatelja Dubrovačkog simfonijskog orkestra

15. Rješenje o imenovanju ravnatelja Dubrovačkog simfonijskog orkestra

16. Odluka o sadržaju strateške studije utjecaja Urbanističkog plana uređenja naselja Zaton Mali I, na predjelu Bunica na okoliš

17. Ugovor o financiranju uređenja građevinskog zemljišta za izradu Izmjena i dopuna Urbanističkog plana uređenja „Gruški akvatorij“

18. Ugovor o financiranju uređenja građevinskog zemljišta za izradu Urbanističkog plana uređenja Zaton Mali I, na predjelu Bunica

**GRADSKO VIJEĆE**

**1**

Na temelju članka 11. stavka 3. Zakona o turističkoj pristojbi („Narodne novine“, broj 52/19, 32/20, 42/20) i članka 5. Pravilnika o najnižem i najvišem iznosu turističke pristojbe („Narodne novine“, broj 71/19), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 39. Statuta Grada Dubrovnika (“Službeni glasnik Grada Dubrovnika”, broj 2/21), Gradsko vijeće Grada Dubrovnika na 18. sjednici, održanoj 23. siječnja 2023., donijelo je

**O D L U K U**

**o visini turističke pristojbe za brodove na kružnom putovanju**

**u međunarodnom pomorskom prometu kada se brod nalazi na vezu u luci**

**ili sidrištu luke na području grada Dubrovnika za 2024. godinu**

Članak 1.

Ovom odlukom određuje se turistička pristojba za brodove na kružnom putovanju u međunarodnom pomorskom prometu kada se brod nalazi na vezu u luci ili sidrištu luke na području grada Dubrovnika kao i iznos navedene turističke pristojbe u 2024. godini.

Članak 2.

Visina turističke pristojbe iz članka 1. ove Odluke iznosi:

|  |  |
| --- | --- |
| KAPACITET PUTNIKA PO BRODU | IZNOS TURISTIČKE PRISTOJBE PO BRODU (KN) |
| 50 – 200 | 265,45 € |
| 201- 500 | 663,61 € |
| 501 -1000 | 1.327,23 € |
| 1001 – 2000 | 2.654,46 € |
| 2001 – 3000 | 3.981,68 € |
| 3001 – i više | 5.308,91 € |

Članak 3.

Ova odluka stupa na snagu osmog dana od dana objave u „Službenom glasniku Grada Dubrovnika“, a primjenjuje se od 1. siječnja 2024.

KLASA: 363-01/22-09/28

URBROJ: 2117-1-09-23-03

Dubrovnik, 23. siječnja 2023.

Predsjednik Gradskog vijeća

**mr. sc. Marko Potrebica**, v. r.

----------------------------------------

**2**

Na temelju članaka 59. i 62. Zakona o komunalnom gospodarstvu („Narodne novine“, broj 68/18, 110/18 i 32/20), članka 107. stavka 3. u svezi članka 101. Zakona o cestama ("Narodne novine", broj 84/11, 18/13, 22/13, 54/13, 148/13, 92/14, 110/19, 144/21 i 114/22) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 18. sjednici, održanoj 23. siječnja 2023., donijelo je

**O D L U K U**

**o proglašenju komunalne infrastrukture – nerazvrstane ceste Riječka ulica - javnim dobrom u općoj uporabi u vlasništvu Grada Dubrovnika**

Članak 1.

Ovom odlukom proglašava se sljedeća komunalna infrastruktura – nerazvrstana cesta javnim dobrom u općoj uporabi u vlasništvu Grada Dubrovnika:

* kat. čest. 312/20 k.o. Dubrovnik (n.i.) odnosno čest. zem. 1262/32 k.o.Gruž (s.i.) – dio Riječke ulice koja predstavlja nerazvrstanu cestu.

Članak 2.

Na temelju Geodetskog elaborata izvedenog stanja nerazvrstane ceste broj2022-034 iz studenog 2022. godine, koji je izradio GEO ARION d.o.o., Između dolaca 14, Mokošica, komunalna infrastruktura – nerazvrstana cest iz članka 1. ove odluke evidentirat će se u katastarskom operatu Državne geodetske uprave, Područnog ureda za katastar u Dubrovniku.

Članak 3.

Na temelju ove Odluke, Općinski sud u Dubrovniku, Zemljišno-knjižni odjel, na nekretnini iz članka 1. ove odluke izvršit će upis komunalne infrastrukture – nerazvrstane ceste javnim dobrom u općoj uporabi u vlasništvu Grada Dubrovnika.

Članak 4.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 363-01/23-09/01

URBROJ: 2117-1-09-23-03

Dubrovnik, 23. siječnja 2023.

Predsjednik Gradskog vijeća

**mr. sc. Marko Potrebica**, v. r.

----------------------------------------

**3**

Na temelju članka 15. i 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, i 19/13, 137/15, 123/17, 98/19 i 144/20) i članka 13. i 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 18. sjednici, održanoj 23. siječnja 2023., donijelo je

**O D L U K U**

**o uspostavi suradnje i potpisivanju Povelje o bratimljenju i suradnji**

**Grada Dubrovnika i Grada Imotskog i sklapanju Sporazuma o bratimljenju i suradnji Grada Dubrovnika i Grada Imotskog**

Članak 1.

Utvrđuje se da između Grada Dubrovnika i Grada Imotskog postoji opravdani interes za uspostavom međusobne suradnje koja je za njih od iznimnog značenja.

Članak 2

Prihvaća se tekst Povelje o bratimljenju i međusobnoj suradnji Grada Dubrovnika i Grada Imotskog (dalje u tekstu: Povelja) koja je sastavni dio ove Odluke.

Članak 3.

Prihvaća se tekst Sporazuma o bratimljenju i suradnji Grada Dubrovnika i Grada Imotskog (dalje u tekstu: Sporazum) koja je sastavni dio ove Odluke.

Članak 4.

Ovlašćuje se gradonačelnik Grada Dubrovnika potpisati Povelju iz točke 2. i Sporazum iz članka 3. ove Odluke.

Članak 5.

Ova Odluka stupa na snagu osmog dana od dana objave u „Službenom glasniku Grada Dubrovnika.

KLASA: 900-01/20-01/01

URBROJ: 2117-1-09-23-7

Dubrovnik, 23. siječnja 2023.

Predsjednik Gradskog vijeća

**mr. sc. Marko Potrebica**, v. r.

----------------------------------------

**4**

Na temelju članka 15. i 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, i 19/13, 137/15, 123/17, 98/19 i 144/20) i članka 13. i 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 18. sjednici, održanoj 23. siječnja 2023., donijelo je

**O D L U K U**

**o uspostavi suradnje i potpisivanju Povelje o bratimljenju i suradnji**

**Grada Dubrovnika i Grada Sorrenta i sklapanju Sporazuma o bratimljenju i suradnji Grada Dubrovnika i Grada Sorrenta**

Članak 1.

Utvrđuje se da između Grada Dubrovnika i Grada Sorrenta postoji opravdani interes za uspostavom međusobne suradnje koja je za njih od iznimnog značenja.

Članak 2

Prihvaća se tekst Povelje o bratimljenju i suradnji Grada Dubrovnika i Grada Sorrenta (dalje u tekstu: Povelja) koja je sastavni dio ove Odluke.

Članak 3.

Prihvaća se tekst Sporazuma o bratimljenju i suradnji Grada Dubrovnika i Grada Sorrenta(dalje u tekstu: Sporazum) koja je sastavni dio ove Odluke.

Članak 4.

Ovlašćuje se gradonačelnik Grada Dubrovnika potpisati Povelju iz točke 2. i Sporazum iz članka 3. ove Odluke.

Članak 5.

Ova Odluka stupa na snagu osmog dana od dana objave u „Službenom glasniku Grada Dubrovnika.

KLASA: 912-01/22-01/07

URBROJ: 2117-1-09-23-4

Dubrovnik, 23. siječnja 2023.

Predsjednik Gradskog vijeća

**mr. sc. Marko Potrebica**, v. r.

----------------------------------------

**5**

Na temelju članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15 i 37/21), članka 11. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj 23/18, 11/19 i 14/21) i članka 39. Statuta Grada Dubrovnika („Službeni glasnik Grada Dubrovnika“, broj 2/21) Gradsko vijeće Grada Dubrovnika na 18. sjednici, održanoj 23. siječnja 2023., donijelo je

**O D L U K U**

**o imenovanju Povjerenstva** **za izravnu dodjelu financijskih sredstava**

Članak 1.

Osniva se Povjerenstvo za izravnu dodjelu financijskih sredstava (u daljnjem tekstu: Povjerenstvo).

Članak 2.

U Povjerenstvo se imenuju:

1. Romana Malohodžić, predsjednica;
2. Nikola Đurić, član;
3. Pavo Jančić, član;
4. Ružica Savić, član;
5. Ružica Marković, član.

Članak 3.

Zadaće Povjerenstva su:

* predlaganje financiranja ili odbijanja pojedinog programa, projekta ili manifestacije;
* provjeriti sve formalne uvjete, kao i Registar projekata kako ne bi došlo do dvostrukog financiranja programa, projekta i manifestacije prije odobravanja izravne dodjele financijskih sredstava;
* po odobravanju financijskih sredstava izravnom dodjelom, u svrhu unošenja u Registar projekata Povjerenstvo je dužno dostaviti nadležnom upravnom odjelu sljedeće podatke za odobreni program, projekt ili manifestaciju:
* naziv udruge/organizacije,
* naziv programa/projekta/manifestacije,
* iznos odobrenih sredstava.

Odredbe ove odluke se na odgovarajući način primjenjuju i kada se udrugama odobravaju nefinancijske podrške u pravima, pokretninama i nekretninama.

Članak 4.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 5.

Ova odluka stupa na snagu osmoga dana od dana objave u „Službenom glasniku Grada Dubrovnika“.

KLASA: 024-01/23-03/03

URBROJ: 211-1-09-23-3

Dubrovnik, 23. siječnja 2023.

Predsjednik Gradskog vijeća

**mr. sc. Marko Potrebica**, v. r.

----------------------------------------

**6**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 18. sjednici, održanoj 23. siječnja 2023., donijelo je

**MJERE SOCIJALNOG PROGRAMA**

**GRADA DUBROVNIKA ZA 2023. GODINU**

Mjerama Socijalnog programa Grada Dubrovnika obuhvaćeno je pružanje raznih oblika socijalne skrbi socijalno najugroženijim kategorijama građana i poboljšanje životnog standarda samcima i obiteljima u stanju rizika, osobama s invaliditetom , umirovljenicima s niskim mirovinama.

Mjerama socijalnog programom obuhvaćene su i mjere populacijske politike, kao što je dar za novorođeno dijete i subvencija najma stana mladim podstanarskim obiteljima, te obiteljima slabijeg materijalnog statusa.

Socijalni program provodi se u skladu sa zakonskim obvezama, ali i dodatno štiti socijalno najugroženije građane koji zbog nepovoljnih osobnih ili društvenih okolnosti nisu u mogućnosti samostalno zadovoljiti svoje osnovne životne potrebe. Osim prava na pomoć u podmirenju troškova stanovanja i obroka u pučkoj kuhinji, koji se jamče građanima kojima prijeti siromaštvo i onima izloženima socijalnoj isključenosti obuhvaćene su i druge ranjive skupine kojima su dostupna i mnoga druga prava i pomoći, koja predstavljaju viši standard zaštite građana.

Novim Zakonom o socijalnoj skrbi, koji je stupio na snagu u veljači 2022. godine, redefinirana je naknada za troškove stanovanja koja je u nadležnosti jedinica lokalne samouprave, te će se ona isplaćivati sukladno Odluci o socijalnoj skrbi.

Gradsko vijeće Grada Dubrovnika, na svojoj 15. sjednici održanoj 25. listopada 2022. donijelo je novu Odluku o socijalnoj skrbi.

Grad Dubrovnik je u svom proračunu osigurao dodatna sredstva za ostvarivanje novčanih naknada i socijalnih usluga građanima u većem opsegu nego što je utvrđeno Zakonom o socijalnoj skrbi. U Proračunu za 2023. godinu predviđeno je povećanje izdvajanja za najranjivije skupine.

Osigurano je povećanje mjesečnog novčanog iznosa dodatka na mirovinu, a prati ga i povećanje cenzusa za ostvarivanje mjesečnog dodatka s dosadašnjih 238,90 na 265,45 EURA. Umirovljenici unutar ovog cenzusa čije su socijalne prilike posebno otegotne ostvarivat će uvećani mjesečni dodatak od 66,36 EURA. Cenzus je povećan i za ostale kategorije umirovljeničkog dodatka. Tako će se umirovljenicima s mirovnom od 265,58 EURA do 291,99 EURA dva puta godišnje isplatiti iznos od 53,09 EURA , a onima s primanjima do 331,81 EURA isplatit će se dva puta godišnje iznos od 39,82 EURA.

Mjere socijalnog programa također obuhvaćaju projekte i aktivnosti koji unaprjeđuju zdravlje, zdravstvenu skrb i kvalitetu života građana Dubrovnika.

Grad Dubrovnik jedan je od osnivača Hrvatske mreže zdravih gradova, u suradnji s kojom se planira u 2023. izraditi novi Plan za zdravlje Grada Dubrovnika, kojim bi se izvijestilo o aktivnostima projekta u prethodnoj fazi te redefiniralo prioritetna područja aktivnosti projekta „Dubrovnik zdravi grad“ u sljedećoj fazi.

Temeljem Strategije za izjednačavanje mogućnosti za osobe s invaliditetom Grada Dubrovnika te trogodišnjeg javnog poziva za sufinanciranje projekata i programa koje provode udruge osoba s invaliditetom i udruge djece s teškoćama u razvoju, i u 2023. nastavit će se sufinancirati programi i projekti udruga, što će omogućiti njihovu opstojnost i kontinuitet djelovanja za dobrobit osoba s invaliditetom i djece s poteškoćama u razvoju.

Osnovana je ustanova socijalne skrbi „Dom za starije osobe Ragusa”, kao javna ustanova za pružanje socijalnih usluga. Osnivač je Grad Dubrovnik, a ustanova, čija je djelatnost pružanje socijalnih usluga starijim osobama, upravljat će Domom umirovljenika u Gružu i budućim Domom za starije koji će se graditi pored Opće bolnice Dubrovnik.

Izgradnjom doma u Gružu i izgradnjom novog doma ispod Opće bolnice većinom će se zadovoljiti potrebe smještaja dubrovačkih umirovljenika, što je jedna od najvažnijih mjera ove gradske uprave usmjerenih na podizanje kvalitete života i skrbi za sugrađane treće životne dobi.

Područje skrbi o obitelji, djeci mladima je izuzetno važno zbog izuzetno nepovoljne socijalne slike u kojoj mladi ljudi napuštaju Republiku Hrvatsku posljednjih nekoliko godina. U nekoliko istraživanja dobivenim pokazateljima vidljivo kako su mladi sve neaktivniji i ne informiraniji. Grad Dubrovnik pokušava aktivnom politikom prema djeci i mladima suzbiti te negativne trendove.

Grad Dubrovnik već godinama uspješno nosi titulu Grada prijatelja djece (nacionalnog programa Saveza Društava Naša djeca) dobivajući svake godine priznanje kroz jednu od nagrada za naj akciju godine. Grad Dubrovnik kroz financiranje, savjetovanje i neposredno izvršavanje programa, kao što su Forum mladih grada Dubrovnika, sufinanciranje programa i projekata udruga u području rada sa djecom, Dubrovački karnevo, Šarena zima u Uvali Dubrovačkog zimskog festivala te obilježavanje dana dječjih prava, potiče razvoj programa i usluga za djecu.

Tijekom 2023. Grad Dubrovnik planira u sklopu Provedbenog plana grada Dubrovnika pripremiti mjere za razvoj skrbi o obitelji, djeci i mladima. Grad Dubrovnik će neposrednim djelovanjem kroz vlastite programe (Forum mladih, razvoj klubova za mlade, razvoj Centra za mlade), kao i posrednim djelovanjem kroz podršku udrugama mladih, aktivno raditi na razvoju politike za mlade. U području skrbi o obitelji naglasak će biti na stvaranju jake mreže za sprječavanje i suzbijanje nasilja u obitelji, kao i stvaranje jake mreže za prevenciju ovisnosti kod djece i mladih.

**Ostvarivanje mjera socijalne skrbi u 2022. godini**

Člankom 289. Zakona o socijalnoj skrbi („Narodne novine“, broj 18/22 , 46/22 i 119/22) propisano je da je su jedinice lokalne i područne (regionalne) samouprave odnosno Grad Zagreb dužni su osigurati sredstva za obavljanje djelatnosti socijalne skrbi sukladno ovom Zakonu i zakonima kojima se uređuje financiranje jedinica lokalne i područne (regionalne) samouprave, u skladu sa socijalnim planom i mrežom socijalnih usluga na svojem području.

Jedinice lokalne samouprave dužne su u svom proračunu osigurati sredstva za ostvarivanje prava za podmirenje troškova stanovanja pod uvjetima i na način propisan ovim Zakonom.

 Jedinice lokalne i područne (regionalne) samouprave, odnosno Grad Zagreb mogu osigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego što je utvrđeno ovim Zakonom, na način propisan njihovim općim aktom, ako u svom proračunu imaju za to osigurana sredstva.

U Dubrovniku je u 2022. godini bilo 172 korisnika nositelja zajamčene minimalne naknade, što je za dvadesetak korisnika manje u odnosu na 2021. godinu. Višečlanih kućanstava je 28, a 144 su samci.

Pravo na troškove stanovanja ostvarilo je ukupno 162 korisnika zajamčene minimalne naknade. Sukladno Zakonu o socijalnoj skrbi troškovi stanovanja koji se odnose na podmirenje režijskih troškova isplaćivalo se u visini do 50% iznosa zajamčene minimalne naknade. Ukupno je mjeru troškovi stanovanja isplaćen iznos od 929.082,00 kuna.

U 2022. godini prehranu u pučkoj kuhinji koristilo je ukupno 118 nositelja za 159 korisnika, što je gotovo isti broj korisnika kao i 2021. godine.

U objektu privremenog prihvatilišta za beskućnike u hotelu Vis 2 trenutno boravi 34 korisnika. Deset je osoba ženskog spola, a 24 su muškarci. Grad Dubrovnik financira režijske troškove u samom objektu, te povremene hitne popravke. Gradsko društvo crvenog križa Dubrovnik korisnicima pruža uslugu psihosocijalne skrbi, projekt koji također financira Grad Dubrovnik.

U 2022 . godini ukupno je 1.443 umirovljenika primilo novčani dodatak na mirovinu.

U Gradu Dubrovniku su 188 korisnika iznad 65 godina koji nemaju vlastitu mirovinu, te im je osigurana novčana pomoć u iznosu od 300 kn mjesečno.

Mjerom subvencija najma stana osobama slabijeg materijalnog statusa u 2022. godini obuhvaćeno je ukupno 188 korisnika . Samaca je 8, dvočlanih obitelji je 15, tročlanih je 38, a četveročlanih i više je 127 korisnika.

Mladi do 35 godina života, koji prelaze zadani cenzus kao osobe slabijeg materijalnog statusa, također ostvaruju subvenciju za najma stana. Ovu mjeru koristi 56 korisnika, od kojih je 25 samaca, 13 dvočlanih kućanstava, 16 tročlanih, a četveročlanih i više su 2 kućanstava.

Jednokratni novčani dar za novorođeno dijete u 2022. godini je ostvarilo je 394 korisnika, a ukupno je 302 korisnika ostvarilo je stalnu godišnju naknadu za treće i svako daljnje novorođeno dijete. U 2022. godini je 70 novih korisnika stalne godišnje naknade za treće i svako daljnje dijete.

|  |  |  |
| --- | --- | --- |
| Vrsta prava | Broj korisnika | Iznos |
| Troškovi stanovanja | 162 | 929.082,00 |
| Pučka kuhinja | 159 | 1.581.683,60 |
| Godišnja potpora djeci nezaposlenih samohranih roditelja | 44 | 50.000,00 |
| Božićnica | 218 | 50.000,00 |
| Jednokratne novčane pomoći | 407 | 780.110,00 |
| Dodatak na mirovinu do 1800  | 493 | 1.493.600,00 |
| Dodatak na mirovinu od 1800-2500 | 950 | 623.000,00 |
| Troškovi pogreba | 3 | 29.210,92 |
| Mjesečni dodatak korisnicima osobne invalidnine | 417 | 1.478.700,00 |
| Novčana pomoć samohranim roditeljima njegovateljima | 6 | 70.000,00 |
| Subvencije za najam stana mladima | 56 | 338.200,00 |
| Subvencije za najam stana osobama slabijeg materijalnog statusa  | 188 | 3.125.000,00 |
| Novčana pomoć starijima od 65 | 190 | 731.700,00 |
| Dar za novorođeno dijete | Jednokratni dar - 394Stalna godišnja naknada - 302 | 3.141.300,00 |
| Ukupno | 3989 | 14.421.586,52 kn |

**ZDRAVLJE I ZDRAVSTVENI NADSTANDARD**

Grad Dubrovnik i Zavod za hitnu medicinu DNŽ-a potpisali su ugovor o poslovnoj suradnji za financiranje interventnog tima na Elafitima za razdoblje od 1. siječnja do 31. prosinca 2022. godine. Na ovaj način Grad Dubrovnik već petu godinu zaredom nastavlja osiguravati financijska sredstva za punkt pripravnosti hitne medicine na otocima Šišanu, Lopudu i Koločepu. Za ovu namjenu osiguran su sredstva u visini od 230.000,00 kuna.

Sklopljen je ugovor sa Domom zdravlja Dubrovnik za rad ambulante na otoku Koločepu. U tu svrhu osigurana su sredstva u visini od 138.000,00 kuna za troškove plaće i dodatka na plaću za liječnika obiteljske medicine.

Sklopljen je ugovor o poslovnoj suradnji s medicinsko biokemijskim laboratorijem u svrhu osiguranja pružanja primarne zdravstvene zaštite laboratorijskih usluga stanovnicima naselja Mokošica. Ukupan iznos za ugovoreno razdoblje od 1. siječnja do 31. prosinca 2022. iznosi 132.000,00 kuna.

Sklopljen je ugovor sa Gradskim društvom crvenog križa Dubrovnika za provođenje redovne djelatnosti temeljem Zakona o Hrvatskom crvenom križu. Vrijednost ugovora iznosi 710.000,00 kuna.

Sklopljeni su ugovori sa 10 udruga iz područja zdravlja za sufinanciranje programa, projekata i manifestacija iz područja zdravlja i zdravstvene skrbi za 2022. godinu u ukupnoj vrijednosti od 200.000,00 kuna.

**MJERE STRATEGIJE ZA OSOBE S INVALIDITETOM**

Mjere Strategije za osobe s invaliditetom provode se kroz 14 područja povezanih s različitim dimenzijama kvalitete života i sustava pružanja usluga građanima, Strategija potiče i promiče aktivno uključivanje i ravnopravno sudjelovanje osoba s invaliditetom u društvu te sprječavanje bilo kakve diskriminacije i osnaživanje svih oblika društvene solidarnosti.

Strategija izjednačavanja mogućnosti za osobe s invaliditetom Grada Dubrovnika jednodušno je ocijenjena primjerom dobre prakse na tematskoj konferenciji "Postignuća i izazovi u implementaciji Strategije izjednačavanja mogućnosti za osobe s invaliditetom lokalno", koja se održala online 7. lipnja u okviru Motovunske ljetne škole unaprjeđenja zdravlja, jedne od stožernih manifestacija Hrvatske mreže zdravih gradova.

Sklopljen ugovor o poslovnoj suradnji sa Dubrovačkom televizijom za projekt “Vijesti za gluhe“- simultani prijevod na znakovnom jeziku. Za ovaj projekt osigurana su sredstva u visini od 75.000,00 kuna.

Grad Dubrovnik i Libertas - Dubrovnik d.o.o. sklopili su ugovor o prijevozu osoba s invaliditetom. Prijevoz se osigurava korisnicima centra za rehabilitaciju Josipovac koji imaju prebivalište na području Dubrovnika. Za ovu namjenu osiguran je iznos od 250.000,00 kuna.

Sklopljen je ugovor sa Općom bolnicom Dubrovnik o donaciji za nastavak provođenja programa fizioterapeuta za potrebe djece korisnika dnevnog boravka udruge „Dva skalina“.za ovaj projekt osigurana su sredstva u visini od 102.000,00 kuna.

Na predstavljanju Strategije parasporta u Republici Hrvatskoj za razdoblje od 2022. do 2030. u organizaciji Hrvatskog paraolimpijskog odbora kao primjer dobre prakse istaknuta je novost u Proračunu Grada Dubrovnika za 2022. godinu u kojem je kao zasebna stavka izdvojen program javnih potreba za sportaše s invaliditetom u visini od 250.000 kuna.

U sklopu Javnog poziva za predlaganje programa iz područja skrbi za osobe s invaliditetom i djecu s teškoćama u razvoju za razdoblje 2022, 2023. i 2024. godine, a prema prijedlogu Povjerenstva za ocjenjivanje programa, projekata ili manifestacija u okviru socijalnog programa Grada Dubrovnika sklopljeni su ugovori sa 9 udruga koje provode programe namijenjene osobama s invaliditetom i djeci s teškoćama u razvoju u ukupnom iznosu od 740.000 kuna. Za razliku od drugih sličnih programa jedino se u ovom slučaju raspisuje javni poziv za trogodišnje razdoblje, a sve kako bi se osigurala dodatna stabilnost djelovanja i ostvarenje programa i projekata udruga.

**Razvoj mreže programa i projekata u području skrbi za djecu, obitelj i mlade**

Usprkos otežanim uvjetima funkcioniranja u vremenu pandemije, nastavili su se provoditi programi i projekti za djecu i mlade. Centar za mlade uspostavljen je usprkos teškim posljedicama pandemije, uz veliku financijsku i logističku potporu Grada Dubrovnika, partnera i donatora. Grad Dubrovnik je uložio oko 1,5 milijuna kuna/ 199.084,21 € za uređenje i opremanje Centra za mlade, ali je osigurao i 500.000 kuna/66.361,40 € za djelatnike Centra za mlade kroz takozvano izravno financiranje za vrijeme pandemije. No, svoj puni smisao Centar za mlade pokazao je kroz činjenicu da su udruge članice Centra za mlade za manje od godinu dana donijele lokalnoj zajednici višestruko veći iznos iz europskih fondova. Naime, za četiri kandidirana projekta osigurano je oko 6,5 milijuna kuna. Radi se pretežito o lokalnim programima za mlade, koji su potpuno besplatni, raznoliki, edukativni i zabavni. U krizi izazvanoj pandemijom, koja je snažno pogodila dubrovačko gospodarstvo, ovo iznimno postignuće Centra za mlade pokazuje i dokazuje izniman potencijal ulaganja u kulturu, znanost i tehnologiju te vezane nove industrije koje proizlaze upravo iz civilnog sektora.

Udruge povezane Ugovorom o poslovno-tehničkoj suradnji na platformi Centra za mlade Dubrovnik na koordinacijskom online sastanku, održanom 15. ožujka, usvojile su Strateški plan Centra za mlade Dubrovnik za razdoblje od 2021. do 2023. Strateški plan Centra za mlade Dubrovnik kvalitetan je i sveobuhvatan dokument, koji je temelj za unaprjeđenje partnerskog odnosa s Gradom Dubrovnikom, kao i za značajnije povlačenje sredstava iz nacionalnih i europskih fondova. Uz analizu postojećeg stanja, ovaj strateški dokument donosi i analizu konteksta i relevantnih politika, analizu vanjskog i unutrašnjeg okruženja (SWOT i PESTE), misiju, viziju i vrijednosti Centra, izvore financiranja te strateške ciljeve za razdoblje od 2021. do 2023. Na sastanku je prihvaćen i nacrt Akcijskog plana Centra za mlade za 2021. Za 2022. godinu dogovoreno je unaprjeđenje ove usluge na način da se formira Savez udruga pod nazivom Centar za mlade te da se nastavi sa daljnjom profesionalizacijom djelatnosti centra u dijelu koordinacije programa i marketinga centra.

U 2022. godini Centar za mlade se ponovo financirao kroz javni poziv u iznosu od 255.000,00 kn/33.844,32 € kao i klubovi za mlade u iznosu od 250.000,00 kn/33.180,70 €.

Također su se nastavili brojni projekti za djecu i mlade, kako u Centru za mlade, tako i projekti udruga i organizacija civilnog društva te programi koje izravno organizira Grad Dubrovnik, poput Foruma mladih, Dubrovačkog karnevala, Šarene zime u Uvali i Međunarodnog dana mladih.

Forum mladih se nastavio organizirati i za vrijeme pandemije, u skladu s mogućnostima i propisanim mjerama. Obzirom da se tijekom školske godine 2021./22. radionice i priredbe nisu mogle organizirati uživo, osmislili smo i realizirali druge vidove izvođenja i zapisa o pojedinim događanjima, poput digitalnih zbornika literarnih radova, virtualnih izložbi te video zapisa glazbenih, dramskih, filmskih i plesnih uradaka. Cijeneći odlične reakcije javnosti, poglavito samih sudionika Foruma mladih, s tom smo praksom nastavili i u školskoj godini 2021./22. Tako smo, uz organiziranje forumskih radionica i završnih priredbi uživo, nastavili s objavljivanjem video zapisa, uključujući izjave mladih umjetnika o motivaciji i inspiraciji za njihove radove, kao i o razlozima sudjelovanja u Forumu mladih Grada Dubrovnika. Nakon ukidanja epidemioloških mjera koncem 2022. svi su se programi ponovno odvijali uživo.

U području skrbi o obitelji kroz javni poziv nastavljeno je financiranje mreže zaštite od nasilja u obitelji u projektu BON (bez obiteljskog nasilja) u iznosu od 150.000,00 kn/19.908,42 €.

**MJERE SOCIJALNOG PROGRAMA ZA 2023. GODINU**

**1. SOCIJALNA SKRB**

Sukladno Zakonu o socijalnoj skrbi, jedinice lokalne i područne (regionalne) samouprave dužne su osigurati sredstva za obavljanje djelatnosti socijalne skrbi sukladno Zakonu i posebnim propisima, u skladu sa socijalnim planom na svom području.

Veliki gradovi i gradovi sjedišta županija dužni su u svom proračunu osigurati sredstva za naknadu za troškove stanovanja korisnicima zajamčene minimalne naknade, uslugu prehrane u pučkim kuhinjama, kao i pružanje usluga smještaja u prihvatilišta ili prenoćišta za beskućnike na način propisan Zakonom.

Jedinice lokalne i područne (regionalne) samouprave mogu osigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego što je utvrđeno Zakonom, na način propisan njihovim općim aktom, ako u svom proračunu imaju za to osigurana sredstva.

**1.1. PREHRANA U PUČKOJ KUHINJI**

Korisnici: Socijalno ugroženi samci i obitelji

Broj korisnika: 190

Potrebna sredstva: 275.904,00 €

Pravo na prehranu u Pučkoj kuhinji imaju sljedeće kategorije građana s prijavljenim prebivalištem na području Grada Dubrovnika:

* samac koji je ostvario prosječni mjesečni prihod u tri mjeseca koja prethode mjesecu u kojem je podnesen zahtjev ili pokrenut postupak po službenoj dužnosti, koji ne prelazi 250% Zakona o socijalnoj skrbi, a da u svom vlasništvu, osim stana koji koristi za stanovanje, nema drugi stan ili kuću, kao ni ostala dobra veće materijalne vrijednosti (vozilo, plovilo i sl.);
* obitelj koja je ostvarila prosječni mjesečni prihod u tri mjeseca koja prethode mjesecu u kojem je podnesen zahtjev, ili pokrenut postupak po službenoj dužnosti, koji ne prelazi 350% osnovice Zakona o socijalnoj skrbi.

Ako u obitelji živi više od dvije osobe, iznos prihoda utvrđen za dvočlanu obitelj uvećava se za svakog daljnjeg člana za 100% osnovice Zakona o socijalnoj skrbi, uz uvjet da u svom vlasništvu, osim stana koji koristi za stanovanje, nema drugi stan ili kuću, kao ni ostala dobra veće materijalne vrijednosti (vozilo, plovilo i sl.).

Pravo na prehranu u Pučkoj kuhinji ima član obitelji stariji od jedne godine.

Zahtjev za korištenje prehrane u Pučkoj kuhinji podnosi se Centru za socijalnu skrb Dubrovnik, a o pravu na korištenje prehrane u Pučkoj kuhinji odlučuje Odjel pružanja usluga za odrasle osobe - Stručna cjelina pružanja usluga odraslim osobama.

Zahtjev za korištenje prehrane u Pučkoj kuhinji podnosi se najkasnije do petnaestog dana u mjesecu prije početka mjeseca u kojem će korisnik započeti korištenje prehrane, a ostvarivanje prava počinje od prvog dana mjeseca koji slijedi nakon podnošenja zahtjeva.

**1.2. SUBVENCIONIRANJE JAVNOG GRADSKOG PRIJEVOZA ZA UMIROVLJENIKE I**

 **OSTALE SOCIJALNE KATEGORIJE**

Broj korisnika:

Potrebna sredstva: 132.723,00 €

Svim osobama s prebivalištem na području Grada Dubrovnika koji imaju navršenih 65 godina života osigurat će se besplatni javni gradski prijevoz.

Umirovljenici do 65 godina sa zaštitnim dodatkom i umirovljenici s mirovinom manjom od 238,90 €, ostvaruju pravo na subvenciju javnog prijevoza uz participaciju od 1,33 €, a umirovljenici izvan naselja Dubrovnik i Mokošica uz participaciju od 3,98 €.

Umirovljenici do 65 godina s mirovinom od 239,03 € do 265,45 € ostvaruju pravo na djelomičnu subvenciju javnog prijevoza uz osobnu participaciju u iznosu od 4.65 €, a umirovljenici izvan naselja Dubrovnik i Mokošica uz participaciju od 6.64 €.

Karta u javnom gradskom prijevozu subvencionira se za:

* korisnike zajamčene minimalne naknade i korisnike pučke kuhinje koji imaju prebivalište na području Grada Dubrovnika,
* višestruke dobrovoljne darivatelje krvi i to: za muškarce po kriteriju 25, a za žene 20 darivanja,
* volontere koji imaju ugovor o volontiranju u socijalno-humanitarnim udrugama osoba s invaliditetom i udrugama za djecu i mlade, ako pravo na troškove prijevoza ne ostvaruju po nekoj drugoj osnovi,
* osobe s invaliditetom, ako pravo na troškove prijevoza ne ostvaruju po nekoj drugoj osnovi i to:

- slijepe osobe,

- gluhe osobe,

- osobe s umjerenim, težim i teškim intelektualnim teškoćama,

- osobe s autizmom,

- osobe na dijalizi i osobe s transplantiranim organima,

- osobe s utvrđenim funkcionalnim poremećajima i motoričkim oštećenjima

 ekstremiteta (multipla skleroza, cerebralna paraliza, mišićna distrofija),

- osobe oboljele od težih duševnih bolesti,

- djeca korisnici prava na osobnu invalidninu,

- članovi uže obitelji poginulih branitelja iz Domovinskog rata,

- članovi uže obitelji poginulih civila iz Domovinskog rata,

- vojni invalidi iz Domovinskog rata,

- civilni invalidi iz Domovinskog rata.

Pravo na besplatno korištenje subvencioniranje karte ima i pratitelj osobe s invaliditetom, koja se zbog invaliditeta ili težeg oštećenja zdravlja nije u mogućnosti samostalno kretati bez pratnje.

Udruge osoba s invaliditetom koje djeluju na području Grada Dubrovnika dostavljaju Upravnom odjelu za obrazovanje, šport, socijalnu skrb i civilno društvo popis svojih članova koji udovoljavaju navedenim uvjetima i imaju prebivalište na području Grada Dubrovnika.

Udruge koje se bave socijalno- humanitarnom djelatnošću, udruge osoba s invaliditetom i udruge djece i mladih dostavljaju Upravnom odjelu za obrazovanje, šport, socijalnu skrb i civilno društvo popis volontera koji imaju sklopljene ugovore o volontiranju.

**1.3. JEDNOKRATNE NOVČANE NAKNADE**

Korisnici: Samci ili kućanstva koji zbog trenutačnih nepovoljnih socijalnih, zdravstvenih ili drugih životnih okolnosti nisu u mogućnosti djelomično ili u cijelosti zadovoljiti životnu potrebu, a koje su nastale zbog rođenja ili školovanja djeteta, bolesti ili smrti člana obitelji, elementarne nepogode i sl.

Jednokratna novčana naknada može se ostvariti ukoliko podnositelj zahtjeva ispunjava socijalni uvjet, uvjet imovine i prihoda i poseban uvjet sukladno Odluci o socijalnoj skrbi Grada Dubrovnika.

Broj korisnika: 350

Potrebna sredstva: 126.087,00 €

Obrazloženje: Ova mjera odnosi se na socijalno ugrožene osobe i osobe slabijeg imovnog stanja koji se zbog izvanrednih životnih okolnosti nalaze u izuzetno nepovoljnoj životnoj situaciji (uvjet imovine i prihoda) te na stradalnike Domovinskog rata i njihove obitelji (poseban uvjet).

**1.4. DODATAK UMIROVLJENICIMA**

Korisnici: umirovljenici koji se uzdržavaju samo od mirovine čiji iznos nije dostatan za zadovoljenje osnovnih životnih potreba ostvaruju pravo na mjesečni novčani dodatak u iznosu od 39,82 €. Cenzus za ostvarivanje mjesečnog dodataka iznosi 265,45 € mirovine sa svim dodatcima i drugom vrstom prihoda.

Umirovljenici čija mirovina sa svim dodatcima ne prelazi iznos od 265,45 € a čije su socijalne prilike posebno otegotne ostvaruju uvećani mjesečni dodatak od 66,36 € i to:

* umirovljenici koji od vlastite mirovine sami uzdržavaju jednog ili više članova obitelji,
* umirovljenici koji sami od vlastite mirovine podmiruju troškove najma stana te
* umirovljenici koji ostvaruju pravo na doplatak za pomoć i njegu temeljem uvjeta prihoda
* sukladno Zakonu o socijalnoj skrbi.

Umirovljenicima koji se uzdržavaju samo od mirovine koja sa svim dodatcima iznosi od 265,58 € do 291,99 € isplatit će se dva puta godišnje iznos od 53,09 €, a umirovljenicima koji se uzdržavaju samo od mirovine koja sa svim dodatcima iznosi od 292,12 € do 331,81 € isplatit će se dva puta godišnje iznos od 39,82 €.

Broj korisnika: 2.500

Potrebna sredstva: 398.168,00 €

**1.5. NOVČANA POMOĆ STARIJIMA OD 65 GODINA KOJI NEMAJU VLASTITU**

 **MIROVINU I DRUGE PRIHODE**

Korisnici: Osobe starije od 65 godina koji nemaju vlastitu mirovinu , niti drugu vrstu primanja

Broj korisnika: 220

Potrebna sredstva: 106.178,00 €

Obrazloženje: Osobe starije od 65 godina koje nemaju vlastitu mirovinu ili drugu vrstu primanja ostvarivat će novčanu pomoć u mjesečnom iznosu od 39,82 €.

**1.6. GODIŠNJA POTPORA ZA NEZAPOSLENE SAMOHRANE RODITELJE**

Korisnici: Nezaposleni samohrani roditelji

Broj korisnika: 30

Potrebna sredstva: 6.636,00 €

Obrazloženje: Nezaposleni samohrani roditelji, prema evidenciji Upravnog odjela za obrazovanje, šport, socijalnu skrb i civilno društvo i Centra za socijalnu skrb Dubrovnik, ostvaruju pravo na godišnju potporu, i to prema broju maloljetne djece. Godišnja potpora isplaćuje se povodom blagdana Sv. Nikole.

**1.7. STAMBENA ZAJEDNICA ZA MLADE**

Korisnici: Mladi nakon navršenih 18 godina, bivši štićenici Doma za djecu i mlađe punoljetne

osobe „Maslina“

Broj korisnika: 2-4

Potrebna sredstva: 2.654,00 €

Obrazloženje: Sredstva su namijenjena korisnicima stambene zajednice za mladež Doma „Maslina“ za poboljšanje uvjeta stanovanja.

**1.8. POTPORA DJECI BEZ RODITELJSKE SKRBI - KORISNICIMA DJEČJIH DOMOVA**

Korisnici: Djeca bez roditeljske skrbi, korisnici Doma za djecu „Sveta Ana“ U Vinkovcima

Broj korisnika: 7

Potrebna sredstva: 3.318,00 €

Obrazloženje: Sredstva će se iskoristiti za trošak polica životnog osiguranja za jedanaestoro djece korisnika doma „Sveta Ana“ u Vinkovcima u dobi od 9 do 17 godina, čime će sva djeca koja trenutno borave u domu nakon napuštanja institucionalne skrbi biti zbrinuta te će im se olakšati početak samostalnog života.

**1.9. SUBVENCIONIRANJE TROŠKOVA STANOVANJA OSTALIM SOCIJALNIM**

 **KATEGORIJAMA**

Korisnici: Samci i obitelji slabijeg materijalnog statusa koji ispunjavaju uvjete iz Odluke o ostvarivanju prava na subvenciju troškova najma stana

Broj korisnika: 230

Potrebna sredstva: 406.132,00 €

Obrazloženje: Obiteljima i samcima koji žive u unajmljenim stanovima u statusu podstanara, koji u vlasništvu nemaju nekretnine, a slabijeg su materijalnog stanja, osigurat će se novčana subvencija za plaćanje najma stana. Uvjeti i način ostvarivanja prava na mjesečnu subvenciju regulirani su Odlukom o ostvarivanju prava na subvenciju troškova najma stana osobama slabijeg materijalnog statusa.

Mjesečni iznos subvencije iznosi:

* za samca……………… … 66,36 €
* za dvočlanu obitelj………. 92,91 €
* za tročlanu obitelj…………106,18 €
* za četveročlanu i više…….199,08 €

**1.10. NAKNADA ZA TROŠKOVE STANOVANJA**

Korisnici: Obitelji i samci korisnici zajamčene minimalne naknade

Broj korisnika: 180-200

Potrebna sredstva: 152.631,00 €

Pravo na naknadu za troškove stanovanja priznaje se korisniku zajamčene minimalne naknade, osim beskućniku koji se nalazi u prenoćištu, prihvatilištu ili mu je priznata usluga smještaja u organiziranom stanovanju, žrtvi nasilja u obitelji i žrtvi trgovanja ljudima kojoj je priznata usluga smještaja u kriznim situacijama.

Troškovi stanovanja u smislu ove Odluke odnose se na najamninu, komunalne naknade, troškove grijanja, vodne usluge te troškova koji su nastali zbog radova na povećanju energetske učinkovitosti zgrade.

Pravo na naknadu za troškove stanovanja priznaje se u visini od 40% iznosa zajamčene minimalne naknade priznate samcu ili kućanstvu.

Ako su troškovi stanovanja manji od 40% iznosa zajamčene minimalne naknade, pravo na naknadu za troškove stanovanja priznaje se u iznosu stvarnih troškova stanovanja.

**1.11. DODJELA STANOVA U NAJAM SOCIJALNO UGROŽENIM OSOBAMA I**

 **OSOBAMA SLABIJEG IMOVNOG STANJA**

Korisnici: Samci i obitelji slabijeg imovnog stanja.

Grad Dubrovnik provodi stambeno zbrinjavanje svojih građana na temelju odredbi Odluke o davanju u najam stanova u vlasništvu Grada Dubrovnika socijalno ugroženim osobama i osobama slabijeg imovnog stanja.

Pravo na dodjelu stana u najam ostvaruju građani Grada Dubrovnika pod uvjetom da:

* nemaju riješeno stambeno pitanje niti mogućnosti da ga riješe na drugi način;
* prebivaju na području Grada Dubrovnika najmanje 15 godina;
* nemaju drugi stan u najmu, u skladu s Zakonom o najmu stanova.

Stan se daje u najam na temelju liste reda prvenstva, utvrđene po provedbenom natječaju.

Mjerila za davanje stanova u najam:

* vrijeme prebivanja u Gradu Dubrovniku,
* broj maloljetnih osoba,
* status samohranog roditelja,
* status osobe s invaliditetom
* visina primanja po članu kućanstva,
* status korisnika nekog oblika socijalne skrbi,
* sudjelovanje u Domovinskom ratu,
* uvjeti stanovanja i
* broj članova kućanstva.

Prema svakom pojedinom mjerilu utvrđuje se broj bodova, a na temelju ukupno ostvarenog broja bodova utvrđuje se lista reda prvenstva.

Ugovor o najmu zaključuje se na određeno vrijeme od godinu dana.

**1.12. TROŠKOVI POGREBA**

Korisnici: Socijalno ugroženi samci i obitelji

Broj korisnika: 5

Potrebna sredstva: 4.645,00 €

Obrazloženje: Ova mjera odnosi se na socijalno ugrožene pojedince i obitelji koji nemaju sredstva za pogrebne troškove, a nemaju bližnjih koji bi mogli podmiriti troškove pogreba i koji ovu vrstu pomoći ne mogu ostvariti putem Centra za socijalnu skrb ili iz drugih izvora.

**1.13. NOVČANI DAR KORISNICIMA ZAJAMČENE MINIMALNE NAKNADE I**

 **KORISNICIMA USTANOVA SOCIJALNE SKRBI**

Korisnici: Samci i obitelji korisnici zajamčene minimalne naknade

Korisnici Doma za stare i nemoćne „Domus Christi“, korisnici Doma za starije „Dubrovnik“, korisnici Doma za djecu „Maslina“ i korisnici Centra za rehabilitaciju Josipovac

Broj korisnika: 800

Potrebna sredstva: 14.600,00 €

Obrazloženje: Ova mjera odnosi se na sve navedene korisnike, a dodjeljuje se prigodno povodom božićnih blagdana.

**1.14. POTPORA ZA NAJAM STANA MLADIMA**

Korisnici: Osobe do 35 godina života koji su podstanari

Broj korisnika: 60

Potrebna sredstva: 47.382,00 €

Obrazloženje: Mladim osobama i obiteljima do navršenih 35 godina života, koji imaju prebivalište na području grada Dubrovnika najmanje 5 godina, koji nemaju vlastitih nekretnina, a čiji mjesečni dohodak po članu kućanstva nije veći od prosječne isplaćene neto plaće u RH u prethodnoj godini sufinancirat će se troškovi podstanarstva i to:

* za samca 53,09 €,
* za dvočlano kućanstvo 66,36 €,
* za tročlano kućanstvo 79,63 € i
* za četveročlano kućanstvo i više 99,54 €.

**1.15. DAR ZA NOVOROĐENO DIJETE**

Korisnici: Roditelji novorođenčadi u gradu Dubrovniku

Broj korisnika: 500

Potrebna sredstva: 464.530,00 €

Temeljem Odluke o ostvarivanju prava na dar za novorođeno dijete jednokratne potpore za novorođeno dijete iznose:

* za prvo novorođeno dijete u obitelji – 331,81 €
* za drugo novorođeno dijete u obitelji – 464,53 €
* za treće novorođeno dijete u obitelji – 663,61 €
* za svako daljnje novorođeno dijete u obitelji iznos se povećava za 331,81 €.

Pravo na dar za novorođeno dijete u iznosu od 1.327,23 € priznaje se roditeljima koji ispunjavaju uvjete navedene u čl. 2. Odluke, a koje imaju prijavljeno prebivalište u povijesnoj jezgri Grada Dubrovnika, na području otoka Koločepa, Lopuda, Šipana ili na području Dubravice, Gromače, Kliševa, Ljubača, Mravinjca, Mrčeva, Osojnika, Šumeta, Knežice, Čajkovice te Petrova sela.

Visina stalne godišnje naknade za treće i svako daljnje dijete ukupno iznosi 4.459,49 € te će se isplaćivati u jednakim godišnjim obrocima do navršene 7. godine života djeteta.

**1.16. PRIVREMENO PRIHVATILIŠTE ZA SMJEŠTAJ SOCIJALNO UGROŽENIH OSOBA**

Korisnici: Beskućnici s područja grada Dubrovnika

Broj korisnika: 20-30

Potrebna sredstva: 41.741,00 €

Privremeno prihvatilište za smještaj socijalno ugroženih osoba s područja Grada Dubrovnika trenutno je organizirano u objektu hotela Vis 2. U evidenciji Upravnog odjela za obrazovanje, šport, socijalnu skrb i civilno društvo trenutno je 38 osoba koji borave u hotelu Vis 2, iako se procjenjuje da svega petnaestak ima opravdanu potrebu za smještajem u prihvatilište, dok ostali imaju druge mogućnosti za samostalan život ili im je potreban drugi oblik podrške.

Prema dostupnim podacima razvidno je da Prihvatilište za socijalno ugrožene osobe koristi 30 do 40 korisnika godišnje te je njihov smještaj u najvećem broju slučajeva trajnije prirode. Grad Dubrovnik sufinancira privremeno prihvatilište (režijski troškovi, popravci i sanacije) .

Uslugu psihosocijalnog tretmana korisnika prihvatilišta pruža Gradsko društvo Crvenog križa Dubrovnik.

**1.17. STRUČNE USLUGE ZAVODA ZA SOCIJALNI RAD**

Obrazloženje: Sukladno sklopljenom ugovoru između Grada Dubrovnika i Centra za socijalnu skrb Dubrovnik, sada Zavod za socijalni rad rješava o pravu na pučku kuhinju, isplaćuje božićnice za korisnike zajamčene minimalne naknade te dostavlja mjesečne popise o korisnicima prava na zajamčenu minimalnu naknadu, korisnicima prava na osobnu invalidninu i korisnicima prava koji imaju status roditelja njegovatelja.

Broj korisnika: 500-600

Potrebna sredstva: 4.778,00 €

**1.18 SENIOR SERVIS**

Grad Dubrovnik u suradnji s razvojnom agencijom DURA provodi program osposobljavanja za njegovatelje starijih i nemoćnih osoba zbog nedostatka navedenog kadra na području Dubrovnika. Prednost u programu osposobljavanja imaju nezaposlene i dugotrajno nezaposlene osobe.

Broj korisnika: 15

Potrebna sredstva: 9.954,00 €

**1.19. SUFINANCIRANJE PROJEKATA IZ PODRUČJA SOCIJALNIH I HUMANITARNIH**

 **DJELATNOSTI**

Javne potrebe u socijalno - humanitarnoj djelatnosti za koje se sredstva osiguravaju u Proračunu Grada Dubrovnika za 2023. godinu, u razdjelu Upravnog odjela za obrazovanje, šport, socijalnu skrb i civilno društvo, jesu socijalno - humanitarne i slične djelatnosti te poslovi kojima je cilj poboljšati postojeće stanje u navedenim djelatnostima, a koje su od interesa za Grad Dubrovnik.

Financijska sredstva osiguravaju se za sufinanciranje javnih potreba čiji se sadržaj odnosi na pružanje izravnih socijalnih usluga korisnicima, kako bi se povećalo komplementarno djelovanje u zadovoljenju potreba ciljanih korisničkih skupina, izbjeglo dupliciranje usluga, poboljšala kvaliteta života i smanjila socijalna isključenost korisnika.

Za sufinanciranje projekata iz područja socijalnih i humanitarnih djelatnosti u Proračunu Grada Dubrovnika za 2023. osigurano je 19.908,00 €.

Prioritetna područja:

1. Programi, projekti ili manifestacije namijenjeni smanjenju i prevenciji socijalne isključenosti i socijalnom uključivanju ranjivih skupina (beskućnici, osobe i obitelji u riziku od siromaštva, dugotrajno nezaposlene osobe, jedno roditeljske obitelji);
2. Programi, projekti ili manifestacije namijenjeni unapređenju kvalitete života osoba starije životne dobi putem organiziranih aktivnosti u zajednici;
3. Programi, projekti ili manifestacije namijenjeni unaprjeđenju zaštite mentalnog zdravlja ranjivih skupina za vrijeme pandemije.

**2. ZDRAVLJE**

Grad Dubrovnik nije osnivač niti jedne zdravstvene ustanove, tako da su zdravstveni programi i projekti pretežito usmjereni na preventivnu zdravstvenu zaštitu, odnosno na očuvanje i promicanje zdravlja i zdravih načina življenja djece, mladeži, žena, osoba sa invaliditetom, kronično oboljelih osoba te na pomoć zdravstvenim ustanovama nabavom nužno potrebne medicinske opreme, kao i na potporu u uređenju objekata i opremanju prostora. Imajući u vidu sve navedeno, uvažavajući razvojne potrebe Strategije razvoja Grada Dubrovnika, u programima zdravstvene skrbi prioritet se dao provedbi preventivnih programa, nastavku ulaganja u postojeće zdravstvene ustanove radi podizanja standarda zdravstvenih usluga, edukaciji zdravstvenih i psihosocijalnih djelatnika te jačanju i osnaživanju nevladinog sektora u području zdravstva.

**2.1. PROJEKT DUBROVNIK - ZDRAVI GRAD**

Korisnici: građani Grada Dubrovnika

Potrebna sredstva: 243.016,00 €

Obrazloženje: Ovim sredstvima financirat će se projekti i aktivnosti koji su prepoznati kao prioriteti, a koji unaprjeđuju zdravlje, zdravstvenu skrb i kvalitetu života građana Dubrovnika:

* programi i projekti koji se odnose na promicanje zdravlja, zdravstvenog odgoja i
* prosvjećivanja,
* programi prevencije kroničnih oboljenja i zaraznih bolesti,
* programi prevencije ovisnosti i zaštite mentalnog zdravlja,
* programi i projekti na temu zaštite okoliša
* programi namijenjeni promociji oralnog zdravlja kroz zdravstveni odgoj,
* programi i projekti u okviru nacionalne mreže Zdravih gradova,
* sustavno bavljenje utjecajem politike i strategija na zdravlje, temama nejednakosti i
* socijalne isključenosti te potreba vulnerabilnih skupina te
* izrada novog Plana za zdravlje Grada Dubrovnika.

Za potrebe članstva i programa Hrvatske mreže zdravih gradova predviđen je iznos od 4.778,02 €.

2.1.1. GRADSKO DRUŠTVO CRVENOG KRIŽA DUBROVNIK

Korisnici: Građani grada Dubrovnika

Potrebna sredstva: 145.863,00 €

Obrazloženje: Temeljem Zakona o Hrvatskom crvenom križu, sufinancirat će se programi Gradskog društva Crvenog u oblastima: organiziranja i animiranja dragovoljnih darivatelja krvi, organiziranja službe prve pomoći, službe traženja, socijalno-humanitarne pomoći, organiziranja akcija solidarnosti, ostvarivanja humanitarnih ciljeva i zadaća na području zaštite i unaprjeđenja zdravlja, socijalne skrbi, zdravstvenog i humanitarnog odgoja, poštivanja međunarodnog humanitarnog prava, zaštite ljudskih prava, unaprjeđenja i zaštite zdravlja, prevencije bolesti, podizanju zdravstvene i ekološke kulture građana te poticanja i unaprjeđenja solidarnosti.

Za redovnu djelatnost Crvenog križa planiran je iznos od 123.863,00 €, a preostali iznos od 22.000,00 € rasporedit će se na projekte i programe sukladno konačnom rezultatu rada Povjerenstva za ocjenjivanje programa i projekta u području socijalne i zdravstvene skrbi.

2.1.2. DOM ZDRAVLJA DUBROVNIK - SUFINANCIRANJE AMBULANTE NA

 KOLOČEPU i PEDIJATRIJSKE AMBULANTE U MOKOŠICI

Korisnici: Građani i posjetitelji otoka Koločepa,

Potrebna sredstva: 18.316,00 €

Obrazloženje: Temeljem ugovora s Dubrovačko-neretvanskom županijom sufinancirat će se pružanje zdravstvene zaštite na otoku Koločepu, odnosno troškovi za liječnika u tamošnjoj ambulanti u iznosu od 18.316,00 €.

2.1.3. ZAVOD ZA JAVNO ZDRAVSTVO DUBROVAČKO - NERETVANSKE ŽUPANIJE

Korisnici: Građani Dubrovnika

Potrebna sredstva: 6.636,00 €

U cilju poboljšanja javno zdravstvenih potreba stanovništva, sufinancirat će se programi i projekti namijenjeni poboljšanju kvalitete života svih dobnih skupina građana.

2.1.4. OPĆA BOLNICA DUBROVNIK

U cilju unaprjeđenja zdravstvene skrbi za djecu s teškoćama u razvoju sufinancirat će se plaća jednog fizioterapeuta za potrebe djece korisnika dnevnog boravka udruge Dva skalina.

Potrebna sredstva: 13.538,00 €

2.1. 5. MEDICINSKO BIOKEMIJSKI LABORATORIJ U MOKOŠICI

Građanima s područja Mokošice osigurat će se pružanje laboratorijskih usluga primarne razine zdravstvene zaštite kao oblik nad standarda sukladno Zakonu o zdravstvenoj zaštiti.

Za ovu namjenu osigurava se iznos od 17.519,00 €

2.1.6. SUFINANCIRANJE PROGRAMA I PROJEKATA NAMIJENJENIH SKRBI O

 ZDRAVLJU

U području skrbi o zdravlju sufinancirat će se programi i projekti namijenjeni promicanju zdravlja, zdravstvenog odgoja i zdravstvenog prosvjećivanja, programi i projekti namijenjeni prevenciji ovisnosti i unaprjeđenju zaštite mentalnog zdravlja te programi i projekti namijenjeni psihosocijalnoj zaštiti teško bolesnih i kronično bolesnih osoba.

Za sufinanciranje programa i projekata udruga iz područja zdravlja i zdravstvene skrbi osigurava se iznos od 29.199,00 €

**2.2. INTERVENTNI TIM ELAFITI**

Za punkt pripravnosti hitne medicine na Elafitima, Zavod za hitnu medicinu Dubrovačko neretvanske županije osigurat će sufinanciranje plaće vozača i dežurstva liječnika. Za sufinanciranje interventnog tima na Elafitima osigurava se iznos od 37.162,00 €.

**3. POBOLJŠANJE KVALITETE ŽIVOTA OSOBA S INVALIDITETOM DJECE S**

 **TEŠKOĆAMA U RAZVOJU**

**3.1. MJERE IZ STRATEGIJE ZA OSOBE S INVALIDITETOM**

Korisnici: Osobe s invaliditetom grada Dubrovnika

Obrazloženje: Provođenjem mjera Strategije jedinstvene politike za osobe s invaliditetom 2015. - 2020. godine uspostavljen je učinkovit i odgovoran sustav cjelovite skrbi o osobama s invaliditetom putem aktivnosti koje gradski odjeli provode samostalno ili u suradnji s tijelima državne uprave, ustanovama i trgovačkim društvima u vlasništvu Grada Dubrovnika, udrugama osoba s invaliditetom i drugim pravnim i fizičkim osobama.

Za unaprjeđenje i podršku provedbe mjera i aktivnosti u 2023. planirana su sredstva u iznosu od 43.799,00 €.

Projekt “Vijesti za gluhe“ – 9.954,00 €;

Prijevoz korisnika Centra za rehabilitaciju Josipovac – 33.181,00 €;

Obilježavanje međunarodnog dana osoba s invaliditetom – 664,00 €.

**3.2. NOVČANA POMOĆ KORISNICIMA OSOBNE INVALIDNINE**

Korisnici: osobe koje primaju osobnu invalidninu prema evidenciji Centra za socijalnu skrb Dubrovnik

Broj korisnika: 300

Potrebna sredstva: 199.084,00 €

Obrazloženje: Korisnicima osobne invalidnine prema evidenciji Centra za socijalnu skrb Dubrovnik isplaćivat će se mjesečni dodatak u iznosu od 39,82 €

**3.3. CENTAR ZA REHABILITACIJU JOSIPOVAC**

Korisnici: Osobe s invaliditetom koje su na poludnevnom, dnevnom ili stacionarnom smještaju u Zavodu.

Broj korisnika: 20-30

Potrebna sredstva: 4.654,00 €

Obrazloženje: Ova mjera odnosi se na poboljšanje uvjeta života korisnika koji su upućeni u Zavod za rehabilitaciju Josipovac. Sufinancirat će se projekt „Zapošljavanjem do bolje skrbi“.

**3.4. SPECIJALIZIRANI PRIJEVOZ ZA OSOBE S INVALIDITETOM**

Korisnici: Osobe s invaliditetom koje se kreću pomoću invalidskih kolica, osobe s teškim motoričkim smetnjama (80% i više tjelesno oštećenje u donjim ekstremitetima) i slijepe osobe s područja Grada Dubrovnika.

Broj korisnika: 50

Potrebna sredstva: 61.716,00 €

Obrazloženje: Sukladno Strategiji izjednačavanja mogućnosti za osobe s invaliditetom, Grad Dubrovnik sustavno provodi mjere i aktivnosti s ciljem poboljšanja kvalitete života osoba s invaliditetom i njihove integracije u zajednicu. Uvažavajući potrebe i probleme s kojima se susreću osobe koje se kreću uz pomoć invalidskih kolica i osobe s teškim motoričkim smetnjama, kao i slijepe osobe, Grad Dubrovnik nabavio je specijalizirano vozilo za prijevoz osoba s invaliditetom. Uslugu prijevoza pruža Libertas d.o.o. Pravilnikom o obavljanju prijevoza osoba s invaliditetom uređuje se način pružanja usluge prijevoza specijaliziranim vozilom.

**3.5. ODRŽAVANJE LIFTERA ZA OSOBE S INVALIDITETOM**

Za potrebe održavanja liftera na dubrovačkim plažama: Copacabana, Mandrač, Koločep, Lopud, Suđurađ, te dva liftera na području Zatona osiguravaju se sredstva u iznosu od 6.636,00 €.

**3.6. SUFINANCIRANJE PROJEKATA I PROGRAMA UDRUGA OSOBA S**

 **INVALIDITETOM I DJECE S TEŠKOĆAMA U RAZVOJU**

Javne potrebe u skrbi za osobe s invaliditetom i djecu s teškoćama u razvoju za koje se sredstva osiguravaju u proračunu Grada Dubrovnika za 2022.,2023. i 2024. godinu u razdjelu Upravnog odjela za obrazovanje, šport, socijalnu skrb i civilno društvo jesu jačanje kapaciteta udruga osoba s invaliditetom na području grada Dubrovnika, provođenje edukacija stručnjaka koji rade s osobama s invaliditetom, razvoj održivih preventivnih i specijaliziranih usluga za djecu s teškoćama u razvoju i osobe s invaliditetom koje se pružaju u obitelji i zajednici u svrhu sprječavanja institucionalizacije, usluge dnevnog i poludnevnog boravka, pomoć pri uključivanju djece u programe redovnih i predškolskih i školskih ustanova, usluge pomoći i njege u kući, usluge stručne pomoći u obitelji, programi psihosocijalne pomoći članovima obitelji osoba s invaliditetom s ciljem unaprjeđenja vještina samopomoći, promicanja obiteljskih vrijednosti i značenja kvalitetnog obiteljskog okruženja za razvoj djeteta s teškoćama u razvoju temeljem prioriteta propisanih u javnom pozivu.

Prioriteti i ciljane skupine definirane su sukladno Strategiji izjednačavanja mogućnosti za osobe s invaliditetom Grada Dubrovnika za razdoblje od 2021. do 2025. godine.

Financijska sredstva osiguravaju se sukladno trogodišnjim projekcijama proračuna Grada Dubrovnika za svaku pojedinu godinu za predmetno razdoblje Javnog poziva.

Za sufinanciranje programa i projekata udruga osoba s invaliditetom i djece s teškoćama u razvoju u Proračunu Grada Dubrovnika za 2023. osigurano je 99.542,00 €.

**3.7. STIPENDIJE ZA STUDENTE S INVALIDITETOM**

Korisnici: Studenti s 50% i većim stupnjem invaliditeta

Broj korisnika: 7

Potrebna sredstva: 10.073,00 €

Pravilnikom o stipendiranju i dodjeli jednokratne novčane potpore učenicima i studentima Grada Dubrovnika utvrđeno je da studenti koji imaju stupanj invaliditeta od 50% i više ostvaruju pravo na stipendiju.

**3.8. NOVČANA POMOĆ SAMOHRANIM RODITELJIMA I JEDNORODITELJSKIM**

 **OBITELJIMA KOJE IMAJU STATUS RODITELJA - NJEGOVATELJA**

Korisnici: samohrani roditelji i jedno roditeljske obitelji kojima je Centar za socijalnu skrb Dubrovnik priznao status roditelja njegovatelja

Broj korisnika:6 - 7

Potrebna sredstva: 11.281,00 €

Obrazloženje: samohranim roditeljima i jedno roditeljskim obiteljima koji imaju status roditelja njegovatelja isplaćivat će se novčana pomoć u iznosu od 132,72 EUR mjesečno.

**4. SKRB O DJECI I MLADIMA**

**4.1. STIPENDIJE ZA UČENIKE I STUDENTE IZ OBITELJI SLABIJEG IMOVNOG STANJA**

Korisnici: učenici i studenti iz obitelji slabijeg imovnog stanja

Broj korisnika: 29

Potrebna sredstva: 40.879,00 €

Pravilnikom o stipendiranju i dodjeli jednokratne novčane potpore učenicima i studentima Grada Dubrovnika utvrđeno je da učenicima i studentima iz obitelji slabijeg imovnog stanja, koji ispunjavaju uvjet prihoda iz čl. 13. Odluke o socijalnoj skrbi, dodjeljuju stipendije za školovanje odnosno studiranje.

**4.2. SAVJET MLADIH**

U svrhu aktivnog uključivanja mladih u javni život Grada i unaprjeđenje kvalitete života mladih u lokalnoj zajednici u 2023. godini planira se pojačano zagovaranje i poticanje rada Savjeta mladih Grada Dubrovnika u smislu ponovnog izbora članova Savjeta te poticanja učinkovitijeg djelovanja Savjeta mladih.

Za rad Savjeta planiran je iznos od 1.327,00 €

**4.3. Program „MLADI I GRAD SKUPA“**

Potrebna sredstva: 67.132,00 €

Grad Dubrovnik planira u 2023. godine u sklopu Provedbenog programa Grada Dubrovnika za razdoblje 2022. – 2025. detaljizirati mjere u području skrbi o mladima za 2023. godinu što će predstavljati temelj za daljnji razvoj politike za mlade na lokalnoj razini.

Operacionalizacija ovog programa odvija se kroz nekoliko projekata u kojima gradska uprava neposredno djeluje: Razvoj klubova mladih na području grada Dubrovnika, Forum mladih Grada Dubrovnika, Dubrovački karnevo, Šarena zima u Uvali Dubrovačkog zimskog festivala, razvoj Centra za mlade te obilježavanje dana kojima se ističu dječja prava te prava mladih kao i drugi programi kojima se potiče razvoj edukativnih i zabavnih sadržaja za djecu.

**Projekt „Forum mladih grada Dubrovnika“**

Projekt „Forum mladih“ je stožerna manifestacija strateškog programa „Mladi i Grad skupa“ i predstavlja neposredni rad gradske uprave sa djecom i mladima u razvoju njihove kreativnosti kao uvjeta za zdrav razvoj.

Nedostatak sadržaja za mlade (klubova, centara) i mali broj udruga koje djeluju u području skrbi o djeci i mladima potakli su gradsku upravu na izradu ovog projekta.

Projekt se sastoji od niza manifestacija koje djeluju na podizanju kvalitete života djece i mladih na način da svi dobiju priliku pokazati svoj kreativni rad javnosti. Njihov se rad prikazuje u javnosti kao afirmativno djelovanje te motivira i ostale da pokušaju razviti svoju kreativnost. Istovremeno pokreću se nove udruge i inicijative koje za svako područje umjetničkog i tehničkog kreativnog djelovanja postaju partneri Gradu te u konačnici sami osmišljavaju i unapređuju svaku pojedinu manifestaciju. Ovakav pristup zadovoljava i oba posebna cilja: „Forum mladih“ je i edukativan i preventivan.

**Projekt „Dubrovački karnevo“**

U dijelu koji se odnosi na programe koje osmišljavaju djeca i mladi a sastavni su dio Dubrovačkog karnevala (Đir Stradunom dječjih vrtića, Maškarani školski dan, Fačenda od malijeh maškara, Maškarata za mlade) Na ovaj način djecu i mlade se potiče na razvoj kreativnosti te se baštini tradicija maškaravanja.

**Projekt „Dubrovački zimski festival“**

U dijelu programa koji se odnosi na djecu i mlade pod nazivom Šarena zima u Uvali kao i Božić u sv. Obitelji u Mokošici u kojoj su djeca i mladi izvođači i publika. Projekt je zamišljen kao zabavan i edukativan uz sudjelovanje udruga u području umjetnosti, tehnologije i znanosti koje su glavni partneri u ostvarenju programa.

**4.4. PROGRAM „RAZVOJ CENTRA ZA MLADE“**

Grad Dubrovnik, u suradnji s Lukom Dubrovnik i Lučkom upravom Dubrovnik, zakupio je i uredio novi prostor Centra za mlade u Luci Dubrovnik.

Potrebna sredstva osigurana su u gradskom proračunu u iznosu od 60.813,00 €.

Centar za mlade središnje je mjesto neformalne edukacije mladih te pružanja usluga za mlade iz područja savjetovanja, umjetnosti, tehnologije, znanosti.

Mjere koje provodi Centar za mlade temelje se na mjerama i preporukama iz Nacionalnog programa za mlade. Prioritetna područja djelovanja Centra za mlade Grada Dubrovnika su:

* aktivnosti, projekti i manifestacije participacije mladih u odlučivanju (razvoj Savjeta za

mlade i drugih oblika participacije);

* neformalno učenje mladih i druge edukacije za mlade;
* aktivnosti razmjene mladih te program ERASMUS;
* aktivnosti savjetovališta za mlade;
* aktivnosti usmjerene zdravim stilovima življenja mladih (predavanja, radionice);
* obilježavanje Međunarodnog dana mladih;
* poslovi informiranja mladih kroz novi Savez udruga Centar za mlade kao organizacije koja će koordinirati programe centra i informirati mlade o programima Centra za mlade;
* aktivnosti vezane za razvoj volontiranja i volonterskog centra za mlade;
* organiziranje jednodnevnih i višednevnih manifestacija i festivala u suradnji sa Gradom

Dubrovnikom, ustanovama u kulturi i udrugama u kulturi usmjerenih mladima.

Kako bi se Centar u potpunosti osposobio za nesmetan rad udruga kojima je područje djelovanja skrb o mladima, potrebno je osigurati sredstva, opremanje i održavanje prostora kao i sredstva za rad udruga okupljenih oko projekta Centra za mlade te koje imaju tendenciju biti u javno - civilnom partnerstvu s Gradom Dubrovnikom.

**4.5. SUFINANCIRANJE PROGRAMA I PROJEKTA NAMIJENJENIH OBITELJI**

Raspodjela sredstava u ovom području osigurava se kroz javni poziv i kroz jednokratno izravno sufinanciranje projekata i programa. Nažalost, zbog pandemije Covid-19 virusa znatno su smanjena sredstva u ovom području.

Potrebna sredstva: 19.908,00 €

U ovom je području naglasak na razvoju usluga za obitelj u skladu s pozitivnim propisima Republike Hrvatske koji reguliraju skrb o obitelji i djeci te Nacionalnom strategijom zaštite od nasilja u obitelji za razdoblje od 2017. do 2022.

Javne potrebe u području skrbi o obitelji, za koje se sredstva osiguravaju u Proračunu Grada Dubrovnika za 2023. godinu u razdjelu Upravnog odjela za obrazovanje, šport, socijalnu skrb i civilno društvo jesu skrb o djeci i obitelji te poslovi kojima je cilj poboljšati postojeće stanje u navedenim djelatnostima, a koje su od interesa za Grad Dubrovnik.

Financijska sredstva osiguravaju se za sufinanciranje javnih potreba čiji se sadržaj odnosi na pružanje izravnih socijalnih usluga korisnicima a naročito u stvaranju mreže skrbi u području sprječavanja nasilja u obitelji, kako bi se povećalo komplementarno djelovanje u zadovoljenju potreba ciljanih korisničkih skupina, izbjeglo dupliciranje usluga, poboljšala kvaliteta života djeci i obitelji  i smanjila socijalna isključenost korisnika, otklonili ili ublažili socijalni rizici u ovim kategorijama, povećao stupanj obrazovanja i mobilnosti mladih, povećao stupanj zaposlenosti mladih, ne samu u turizmu i ugostiteljstvu već i u drugim područjima rada,  spriječilo razvoj socio - patoloških oblika ponašanja kod djece te spriječio razvoj ovisnosti.

Javne potrebe u području skrbi o djeci, mladima i obitelji temelje se na nacionalnoj akciji „Gradovi i općine prijatelji djece“, pozitivnim propisima u Republici Hrvatskoj kojima se osigurava skrb za djecu i obitelj.

**4.6 . SUFINANCIRANJE PROGRAMA I PROJEKTA NAMIJENJENIH MLADIMA**

Raspodjela sredstava u ovom području osigurava se kroz javni poziv i kroz jednokratno izravno sufinanciranje projekata i programa. Po prvi put je odvojeno područje mladih u zasebni program pa tako i u zaseban javni poziv, a temeljem Provedbenog programa grada Dubrovnika za 2023 godinu.

Potrebna sredstva: 33.181,00 EUR

Područje skrbi o mladima temelji se na preporukama Nacionalne strategije za mlade, programu „Razvoj klubova za mlade“ te Provedbenom programu grada Dubrovnika za 2023. godinu te programu „Mladi i Grad skupa“. Korisnici usluga u ovom području su mladi ljudi od 15 do 30 godina.

**Projekt „Razvoj klubova mladih na području grada Dubrovnika“**

Cilj projekta je stručno i financijski pomoći osnivanju i razvoju klubova mladih na cijelom području grada Dubrovnika, u svim gradskim kotarima i mjesnim odborima, kao mjesta okupljanja mladih koji će dobiti prostor za zabavu, učenje, druženje i šport u roku dvije godine.

Na ovaj način će se stvoriti jezgra u svakom dijelu grada, gdje će mladi moći razvijati svoju kreativnost, neformalno učenje, amaterski šport i rekreaciju, aktivnosti usmjerene na zapošljavanju mladih i pripremu za tržište rada; te moći izraziti svoje mišljenje kroz diskusije, tribine, okrugle stolove i druge oblike sudjelovanja mladih u zajednici kao i formiranje informativnog centra za mlade.

Također će se stvoriti i temelji za organiziranje novih formalnih i neformalnih skupina mladih prema interesima u području umjetnosti, športa, supkulture, čime će se stvoriti mogućnosti za aktivniji život mladih u Dubrovniku.

U području skrbi o mladima utvrđeni su sljedeći prioriteti: razvoj Centra za mlade u novom prostoru u Luci Dubrovnik, razvoj klubova za mlade u svim gradskim kotarima i mjesnim odborima na području Grada Dubrovnika te razvoj volonterskih programa za mlade kao i stvaranje neformalne suradničke mreže svih dionika lokalne politike za mlade (klubovi, centar za mlade i drugih organizacija koje skrbe o mladima)

**4.7. SUFINANCIRANJE PROGRAMA GRAD PRIJATELJ DJECE**

Ovaj se program provodi kroz akciju Gradovi i općine prijatelji djece koju „Grad Dubrovnik prijatelj djece“, ponosno nosi od 2006. godine.

Potrebna sredstva: 19.908,00 €

Posebno će se ocjenjivati i vrednovati programi udruga prema područjima akcije „Gradovi i općine prijatelji djece“ koji uključuju: aktivnosti poticanja zdravih stilova življenja kod djece, aktivnosti uključivanja djece i obitelji u amaterske športske aktivnosti i rekreaciju, aktivnosti afirmativnog korištenja slobodnog vremena kroz razvoj kreativnosti i umjetničkog stvaralaštva za djecu te aktivnosti razvoja participativnosti i razvoja demokracije kod djece i poštivanju dječjih prava te koordinaciju akcije Gradovi i općine prijatelji djece.

Iz ove pozicije financiraju se i aktivnosti usmjerene skrbi o djeci koji neposredno organizira ili podupire gradska uprava (Šarena zima u Uvali Dubrovačkog zimskog festivala, Dubrovački karnevo, Forum mladih, Dječji tjedan)

**5. SKRB O STRADALNICIMA DOMOVINSKOG RATA**

Stradalnici Domovinskog rata i njihove obitelji posebno su vulnerabilna skupina, kojoj dubrovačka gradska uprava posvećuje posebnu pozornost, ne samo kroz mjere Socijalnog programa, nego i kroz dodjelu stanova i zemljišta za obiteljske kuće hrvatskim ratnim vojnim invalidima, poticanje osnivanja i djelovanja braniteljskih zadruga, pomoć pri zapošljavanju, davanje prednosti kod zakupa poslovnih prostora u vlasništvu Grada (ukoliko prihvate najveću ponuđenu cijenu), oslobađanje od plaćanja komunalnog doprinosa i dr.

Mjerama Socijalnog programa Grada Dubrovnika posebno su definirane mjere i oblici skrbi o hrvatskim ratnim vojnim invalidima, braniteljima i članovima njihovih obitelji, s naglaskom na stipendiranje učenika i studenata, nabavu ortopedskih pomagala, poboljšanje uvjeta stanovanja obiteljima branitelja, pomoći u liječenju i teškim materijalnim situacijama, uređenje grobnica poginulih branitelja, kao i postavljanje liftera za invalide na dubrovačkim plažama Copacabana, Solitudo, Lopud, Suđurađ i Zaton.

Također se razrađuju projekti udruga proisteklih iz Domovinskog rata, temeljem objave javnog poziva za predlaganje projekta i programa iz ove oblasti i ocjene Povjerenstva za vrjednovanje projekata.

**5.1. NABAVA ORTOPEDSKIH POMAGALA**

Sudjelovat će se u nabavi ortopedskih pomagala invalidima Domovinskog rata. Grad Dubrovnik pokrit će troškove nabavke ortopedskih pomagala hrvatskim ratnim vojnim invalidima koji spadaju na teret osiguranika.

Potrebna sredstva: 9.954,00 €

**5.2. POBOLJŠANJE UVJETA STANOVANJA OBITELJIMA BRANITELJA**

Braniteljima Domovinskog rata i članovima njihovih obitelji odobravat će se potpore za poboljšanje uvjeta stanovanja uz predočenje posebnih zahtjeva i odgovarajuće dokumentacije (vlasnički list, troškovnici).

Potrebna sredstva: 10.618,00 €

**5.3. STIPENDIRANJE UČENIKA I STUDENATA**

Sukladno Pravilniku o stipendiranju i dodjeli jednokratnih novčanih pomoći učenicima i studentima s područja Grada Dubrovnika, Grad Dubrovnik raspisuje natječaj za stipendiranje za svaku školsku godinu za učenike i studente koji su sami stradalnici ili su djeca stradalnika iz Domovinskog rata.

Pravo na stipendiju ostvaruju: djeca ili posvojenici poginulih hrvatskih branitelja ili civilnih žrtava iz Domovinskog rata, civilni invalidi iz Domovinskog rata, bez obzira na stupanj oštećenja organizma, djeca ili posvojenici ratnih vojnih invalida ili civilnih invalida iz Domovinskog rata s najmanje 50 postotnim stupnjem tjelesnog oštećenja, djeca ili posvojenici ratnih vojnih invalida ili civilnih invalida iz Domovinskog ata bez obzira na stupanj oštećenja organizma, ali samo ako u njihovoj obitelji ima troje ili više djece.

Potrebna sredstva: 40.480,00 €

**5.4. SUFINANCIRANJE UDRUGA PROISTEKLIH IZ DOMOVINSKOG RATA**

Povjerenstvo za vrjednovanje programa i projekata u području skrbi o stradalnicima i sudionicima Domovinskog rata priprema prijedlog raspodjele rezerviranih sredstava. Sukladno tom prijedlogu, udrugama proisteklim iz Domovinskog rata sufinancirat će se programi i projekti iz njihovog djelokruga rada po prioritetnim područjima:

**„Zajedno u ratu – zajedno u miru“**

1. Programi i projekti psihosocijalne i zdravstvene potpore namijenjeni stradalnicima i

 sudionicima Domovinskog rata i njihovim obiteljima.

2. Podrška projektima, programima i manifestacijama braniteljskih udruga i drugih radno

 okupacijskih aktivnosti, kao najboljeg vida rehabilitacije i socijalizacije branitelja i hrvatskih

 ratnih vojnih invalida kroz proces rada, stvaralaštva i potvrde vrijednosti.

3. Podrška, bilo kroz podršku suradnje s udrugama iz drugih hrvatskih gradova, s

 naglaskom na suradnju s Gradom Vukovarom, gradom prijateljem.

4. Održavanje spomenika i spomen obilježja na području Grada Dubrovnika u organizaciji

 udruga proisteklih iz Domovinskog rata.

5. Sportske i druge aktivnosti memorijalnog značaja koje se organiziraju u znak sjećanja na

 stradale hrvatske branitelje u Domovinskom ratu.

Potrebna sredstva za ovo prioritetno područje iznose 37.162,00 €

**CENTAR ZA BRANITELJE**

Ovo prioritetno područje odnosi se na programe i projekte usmjerene na osnivanje „Centra za branitelje“, kao središnjeg mjesta za pravnu, psihosocijalnu i savjetodavnu podršku sudionicima i stradalnicima Domovinskog rata i njihovim obiteljima.

Ovo prioritetno područje podrška je svim programima i projektima usmjerenim na trajno sjećanje na sve važne datume iz Domovinskog rata, poglavito na nemjerljivi doprinos dubrovačkih branitelja obrani Grada, bilo kroz programe obilježavanja Dana dubrovačkih branitelja i državnih blagdana, bilo kroz organiziranje projekata poput "Sata povijesti" u dubrovačkim osnovnim i srednjim školama uz sudjelovanje dubrovačkih branitelja.

Potrebna sredstva za ovo prioritetno područje iznose 13.272,00 €

**HODOČAŠĆE U VUKOVAR**

Ovo prioritetno područje odnosi se na program obilježavanja značajnih datuma iz Domovinskog rata izvan područja Grada Dubrovnika, hodočašće u Vukovar. U ovom prioritetnom području financirat će se troškovi prijevoza u Vukovar. Financijska sredstva dodijelit će se Organizaciji koja ostvari najviši broj bodova.

Ukupni iznos za ovo prioritetno područje je 6.636,14 €.

**5.5. OSLOBAĐANJE OD PLAĆANJA KOMUNALNOG DOPRINOSA**

Odlukom o komunalnom doprinosu utvrđena je mogućnost da Gradsko vijeće Grada Dubrovnika potpuno ili djelomično oslobodi od plaćanja komunalnog doprinosa članove obitelji smrtno stradalog hrvatskog branitelja iz Domovinskog rata i članove obitelji zatočenog ili nestalog hrvatskog branitelja iz Domovinskog rata i HRVI iz Domovinskog rata od I. do X. skupine koji su ostvarili pravo na stambeno zbrinjavanje dodjelom stambenog kredita preko Ministarstva obitelji, branitelja i međugeneracijske solidarnosti za izgradnju građevine odgovarajuće stambene površine sukladno odredbi članka 43. Zakona o pravima hrvatskih branitelja iz Domovinskog rata i članova njihovih obitelji.

Članovi obitelji poginulog, zatočenog ili nestalog hrvatskog branitelja i HRVI iz Domovinskog rata koji grade stambenu građevinu veću od odgovarajuće stambene površine, sukladno odredbi članka 43. Zakona o pravima hrvatskih branitelja iz Domovinskog rata i članova njihovih obitelji («Narodne novine», broj: 174/04.), plaćaju komunalni doprinos za razliku obujma planirane građevine i odgovarajuće stambene površine.

**6. SKRB O UDRUGAMA PROISTEKLIM IZ DRUGOG SVJETSKOG RATA I PORAĆA**

Povjerenstvo za vrjednovanje programa i projekata u području skrbi o udrugama proisteklim iz Drugog svjetskog rata i poraća priprema prijedlog raspodjele rezerviranih sredstava. Sukladno tom prijedlogu, udrugama proisteklim iz Drugog svjetskog rata sufinancirat će se programi i projekti iz njihovog djelokruga rada.

Potrebna sredstva: 7.963,00 €.

|  |  |  |
| --- | --- | --- |
| **r.br.** | **SOCIJALNA SKRB, ZDRAVLJE, osobe s invaliditetom,SKRB O DJECI I MLADIMA, SKRB ZA STRADALNIKE DOMOVINSKOG RATA** | **2023.** |
| **1.** | **SOCIJALNA SKRB** | **2.217.159,00** |
| 1.2. | PUČKA KUHINJA | 275.904,00 |
| 1.3. | JEDNOKRATNE NOVČANE POMOĆI | 126.087,00 |
| 1.4 | SUBVENCIONIRANJE JAVNOG GRADSKOG PRIJEVOZA ZA UMIROVLJENIKE I OSTALE SOCIJALNE KATEGORIJE | 132.723,00 |
| 1.5. | DODATAK NA MIROVINU | 398.168,00 |
| 1.6. | NOVČANA POMOĆ STARIJIMA OD 65 GODINA | 106.178,00 |
| 1.7. | GODIŠNJA POTPORA ZA NEZAPOSLENE SAMOHRANE RODITELJE | 6.636,00 |
| 1.8. | STAMBENA ZAJEDNICA ZA MLADE | 2.654,00 |
| 1.9. | POTPORA DJECI BEZ RODITELJSKE SKRBI-KORISNICIMA DJEČJIH DOMOVA | 3.318,00 |
| 1.10. | SUBVENCIONIRANJE TROŠKOVA STANOVANJA OSTALIM SOCIJALNIM KATEGORIJAMA | 406.132,00 |
| 1.11. | NAKNADA ZA TROŠKOVE STANOVANJA | 152.631,00 |
| 1.12. | TROŠKOVI POGREBA SOCIJALNO UGROŽENIMA | 4.645,00 |
| 1.13. | NOVČANI DAR KORISNICIMA ZAJAMČENE MINIMALNE NAKNADE I KORISNICIMA USTANOVA SOCIJALNE SKRBI | 14.600,00 |
| 1.14. | POTPORA ZA NAJAM STANA MLADIMA | 47.382,00 |
| 1.15. | DAR ZA NOVOROÐENO DIJETE | 464.530,00 |
| 1.16. |  PRIVREMENO PRIHVATILIŠTE ZA SOCIJALNO UGROŽENE  | 41.741,00 |
| 1.17. | STRUČNE USLUGE ZAVODA ZA SOCIJALNI RAD | 4.778,00 |
| 1.18. | SENIOR SERVIS | 9.954,00 |
| 1.19. | SUFINANCIRANJE PROJEKATA UDRUGA IZ PODRUČJA SOCIJALNE SKRBI | 19.908,00 |
| **2.** | **ZDRAVLJE I ZDRAVSTVENA SKRB** | **280.178,00** |
| 2.1. | PROJEKT DUBROVNIK ZDRAVI GRAD | 243.016,00 |
| 2.1.1. | SUFINANCIRANJE PROGRAMA I PROJEKTA IZ PODRUČJA SKRBI O ZDRAVLJU | 29.199,00 |
| 2.1.2. | GRADSKO DRUŠTVO CRVENOG KRIŽA DUBROVNIK | 145.863,00 |
| 2.1.3. | DOM ZDRAVLJA DUBROVNIK | 18.316,00 |
| 2.1.4. | ZAVOD ZA JAVNO ZDRAVSTVO | 6.636,00 |
| 2.1.5. | OPĆA BOLNICA DUBROVNIK | 13.538,00 |
| 2.1.6. | BIOKEMIJSKI LABORATORIJ MOKOŠICA | 17.519,00 |
| 2.1.7. | ČLANARINA HRVATSKE MREŽE ZDRAVIH GRADOVA | 3.982,00 |
| 2.1.8. | IZRADA PLANA ZA ZDRAVLJE | 7.963,00 |
| 2.2. | INTERVENTNI TIM NA ELAFITIMA | 37.162,00 |
| **3.** | **POBOLJŠANJE KVALITETE ŽIVOTA OSOBA S INVALIDITETOM I DJECE S TEŠKOĆAMA U RAZVOJU** | **436.785,00** |
| 3.1. | MJERE IZ STRATEGIJE ZA OSOBE S INVALIDITETOM | 43.799,00 |
| 3.2. | NOVČANA POMOĆ KORISNICIMA OSOBNE INVALIDNINE | 199.084,00 |
| 3.3. | CENTAR ZA REHABILITACIJU JOSIPOVAC | 4.654,00 |
| 3.4. | SPECIJALIZIRANI PRIJEVOZ ZA OSOBE S INVALIDITETOM | 61.716,00 |
| 3.5. | ODRŽAVANJE LIFTERA ZA OSOBE S INVALIDITETOM | 6.636,00 |
| 3.6.  | SUFINANCIRANJE PROGRAMA I PROJEKATA UDRUGA OSOBA S INVALIDITETOM I DJECE S TEŠKOĆAMA U RAZVOJU | 99.542,00 |
| 3.7. | STIPENDIIJE ZA STUDENTE S INVALIDITETOM | 10.073,00 |
| 3.8. | NOVČANA POMOĆ SAMOHRANIM RODITELJIMA I JEDNORODITELJSKIM OBITELJIMA KOJE IMAJU STATUS RODITELJA NJEGOVATELJA | 11.281,00 |
| **4.** | **SKRB O DJECI I MLADIMA** | **243.148,00** |
| 4.1. | STIPENDIJE ZA UČENIKE I STUDENTE IZ OBITELJI SLABIJEG IMOVNOG STANJA | 40.879,00 |
| 4.2. | SAVJET MLADIH | 1.327,00 |
| 4.3. | PROGRAM MLADI I GRAD SKUPA | 67.132,00 |
| 4.4. | RAZVOJ CENTRA ZA MLADE | 60.813,00 |
| 4.5. | SUFINANCIRANJE PROGRAMA I PROJEKATA NAMIJENJENIH OBITELJI | 19.908,00 |
| 4.6 | SUFINANCIRANJE PROGRAMA I PROJEKATA NAMIJENJENIH MLADIMA | 33.181,00 |
| 4.7. | SUFINANCIRANJE PROGRAMA GRAD PRIJATELJ DJECE | 19.908,00 |
| **5.** | **SKRB O STRADALNICIMA IZ DOMOVINSKOG RATA I DRUGI RATNI STRADALNICI** | **118.122,14** |
| 5.1. | NABAVA ORTOPEDSKIH POMAGALA INVALIDIMA DOMOVINSKOG RATA | 9.954,00 |
| 5.2. | POBOLJŠANJE UVJETA STANOVANJA OBITELJIMA BRANITELJA | 10.618,00 |
| 5.3. | STIPENDIRANJE UČENIKA I STUDENATA | 40.480,00 |
| 5.4. | SUFINANCIRANJE UDRUGA PROISTEKLIH IZ DOMOVINSKOG RATA | 57.070,14 |
| **6.** | **UDRUGE PROISTEKLE IZ DRUGOG SVJETSKOG RATA** | **7.963,00** |
| **1.– 6.** | **MJERE SOCIJALNOG PROGRAMA** | **3.303.355,14** |

KLASA: 550-01/23-02/01

URBROJ: 2117-1-09-23-02

Dubrovnik, 23. siječnja 2023.

Predsjednik Gradskog vijeća

**mr. sc. Marko Potrebica**, v. r.

----------------------------------------

**7**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21) i članka 8. Odluke o javnim priznanjima Grada Dubrovnika („Službeni glasnik Grada Dubrovnika“, broj 6/97), Gradsko vijeće Grada Dubrovnika na 18. sjednici, održanoj 23. siječnja 2023., donijelo je

**Z A K LJ U Č A K**

**o proglašenju "Počasnim građaninom Grada Dubrovnika" - posmrtno**

**Francesco Cossiga** proglašava se "Počasnim građaninom Grada Dubrovnika" – posmrtno.

KLASA: 061-01/23-02/07

URBROJ: 2117-1-09-23-1

Dubrovnik, 23. siječnja 2023.

Predsjednik Gradskog vijeća

**mr. sc. Marko Potrebica**, v. r.

----------------------------------------

**8**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21) i članka 8. Odluke o javnim priznanjima Grada Dubrovnika („Službeni glasnik Grada Dubrovnika“, broj 6/97), Gradsko vijeće Grada Dubrovnika na 18. sjednici, održanoj 23. siječnja 2023., donijelo je

**Z A K LJ U Č A K**

**o dodjeli „Nagrade Dubrovnika za životno djelo“**

**Josipu Pinu Trostmannu** dodjeljuje se „Nagrada Dubrovnika za životno djelo“.

KLASA: 061-01/23-02/06

URBROJ: 2117-1-09-23-1

Dubrovnik, 23. siječnja 2023.

Predsjednik Gradskog vijeća

**mr. sc. Marko Potrebica**, v. r.

----------------------------------------

**9**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21) i članka 8. Odluke o javnim priznanjima Grada Dubrovnika („Službeni glasnik Grada Dubrovnika“, broj 6/97), Gradsko vijeće Grada Dubrovnika na 18. sjednici, održanoj 23. siječnja 2023., donijelo je

**Z A K LJ U Č A K**

**o dodjeli „Nagrade Dubrovnika“**

**Lady Jadranki Beresford - Peirse** dodjeljuje se „Nagrada Dubrovnika“ za 2022. godinu.

KLASA: 061-01/23-02/01

URBROJ: 2117-1-09-23-1

Dubrovnik, 23. siječnja 2023.

Predsjednik Gradskog vijeća

**mr. sc. Marko Potrebica**, v. r.

----------------------------------------

**10**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21) i članka 8. Odluke o javnim priznanjima Grada Dubrovnika („Službeni glasnik Grada Dubrovnika“, broj 6/97), Gradsko vijeće Grada Dubrovnika na 18. sjednici, održanoj 23. siječnja 2023., donijelo je

**Z A K LJ U Č A K**

**o dodjeli „Nagrade Dubrovnika“**

**Paulu Daviesu** dodjeljuje se „Nagrada Dubrovnika“ za 2022. godinu.

KLASA: 061-01/23-02/02

URBROJ: 2117-1-09-23-1

Dubrovnik, 23. siječnja 2023.

Predsjednik Gradskog vijeća

**mr. sc. Marko Potrebica**, v. r.

----------------------------------------

**11**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21) i članka 8. Odluke o javnim priznanjima Grada Dubrovnika („Službeni glasnik Grada Dubrovnika“, broj 6/97), Gradsko vijeće Grada Dubrovnika na 18. sjednici, održanoj 23. siječnja 2023., donijelo je

**Z A K LJ U Č A K**

**o dodjeli „Nagrade Dubrovnika“**

**Anti Deliji** dodjeljuje se „Nagrada Dubrovnika“ za 2022. godinu.

KLASA: 061-01/23-02/03

URBROJ: 2117-1-09-23-1

Dubrovnik, 23. siječnja 2023.

Predsjednik Gradskog vijeća

**mr. sc. Marko Potrebica**, v. r.

----------------------------------------

**12**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21) i članka 8. Odluke o javnim priznanjima Grada Dubrovnika („Službeni glasnik Grada Dubrovnika“, broj 6/97), Gradsko vijeće Grada Dubrovnika na 18. sjednici, održanoj 23. siječnja 2023., donijelo je

**Z A K LJ U Č A K**

**o dodjeli „Nagrade Dubrovnika“**

**Fredu i Phyllis Meurer** dodjeljuje se „Nagrada Dubrovnika“ za 2022. godinu.

KLASA: 061-01/23-02/04

URBROJ: 2117-1-09-23-1

Dubrovnik, 23. siječnja 2023.

Predsjednik Gradskog vijeća

**mr. sc. Marko Potrebica**, v. r.

----------------------------------------

**13**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21) i članka 8. Odluke o javnim priznanjima Grada Dubrovnika („Službeni glasnik Grada Dubrovnika“, broj 6/97), Gradsko vijeće Grada Dubrovnika na 18. sjednici, održanoj 23. siječnja 2023., donijelo je

**Z A K LJ U Č A K**

**o dodjeli „Nagrade Dubrovnika“**

**Turističkoj i ugostiteljskoj školi Dubrovnik** dodjeljuje se „Nagrada Dubrovnika“ za 2022. godinu.

KLASA: 061-01/23-02/05

URBROJ: 2117-1-09-23-1

Dubrovnik, 23. siječnja 2023.

Predsjednik Gradskog vijeća

**mr. sc. Marko Potrebica**, v. r.

----------------------------------------

**GRADONAČELNIK**

**14**

Na temelju članka 40. stavka 3. Zakona o kulturnim vijećima i financiranju javnih potreba u kulturi („Narodne novine“, broj 83/22) i članka 48. Statuta Grada Dubrovnika („Službeni glasnik Grada Dubrovnik“ broj 2/21, dalje u tekstu: Statut) gradonačelnik Grada Dubrovnika dana 21. prosinca 2022. godine donosi

**RJEŠENJE**

1. Razrješuje se Damir Milat dužnosti ravnatelja Dubrovačkog simfonijskog orkestra s danom 31. prosinca 2022. godine, zbog isteka mandata.
2. Ovo Rješenje objavit će se u „Službenom glasniku Grada Dubrovnika“.

KLASA: 013-03/20-03/07

URBROJ: 2117-1-01-22-09

Dubrovnik, 21. prosinca 2022.

Gradonačelnik:

**Mato Franković**, v. r.

-----------------------------

**15**

Na temelju članka 40. stavka 3. Zakona o kulturnim vijećima i financiranju javnih potreba u kulturi („Narodne novine“, broj 83/22) i članka 48. Statuta Grada Dubrovnika („Službeni glasnik Grada Dubrovnik“ broj 2/21, dalje u tekstu: Statut) gradonačelnik Grada Dubrovnika dana 21. prosinca 2022. godine donosi

**RJEŠENJE**

1. Slobodan Begić iz Dubrovnika imenuje se ravnateljem javne ustanove Dubrovački simfonijski orkestar, na mandatno razdoblje od 4 (četiri) godine, od 1. siječnja 2023. do 1. siječnja 2027. godine.
2. Ovo Rješenje objavit će se u „Službenom glasniku Grada Dubrovnika“.

O b r a z l o ž e nj e

U skladu s odredbama Zakona o ustanovama (Narodne novine br. 76/93, 29/97, 47/99, 35/08 i 127/19), Zakona o kulturnim vijećima i financiranju javnih potreba u kulturi (Narodne novine br. 83/22) i Statuta Dubrovačkog simfonijskog orkestra (dalje u tekstu: Statut DSO-a), Upravno vijeće Dubrovačkog simfonijskog orkestra, temeljem Odluke broj: 4/IX od 23. rujna 2022. godine, raspisalo je natječaj za imenovanje ravnatelja/ice, zbog isteka mandata ravnatelja, a koji istječe dana 31. prosinca 2022. godine.

U skladu sa člankom 41. stavak 1. Zakona o ustanovama i članka 33. Statuta DSO-a natječaj je objavljen 28. rujna 2022. na mrežnim stranicama Dubrovačkog simfonijskog orkestra, u Slobodnoj Dalmaciji i u Narodnim novinama.

U zakonskom roku na natječaj su pristigle četiri (4) prijave i to: Slobodana Begića iz Dubrovnika,Tonia Kursara iz Dubrovnika, Matije Novakovića iz Čilipa i Damira Milata iz Rožata, Mokošica.

Budući je Matija Novaković član Upravnog vijeća DSO-a, a predao je prijavu na raspisani natječaj za ravnatelja ustanove, izuzet je iz rada Upravnog vijeća po predmetnom natječaju.

Upravno vijeće Dubrovačkog simfonijskog orkestra je na sjednici održanoj 4. studenoga 2022. godine otvorilo i pregledalo svu pristiglu dokumentaciju, a što je utvrđeno Odlukom 3/XI od dana 4. studenog 2022. godine, te je utvrdilo da sve pristigle prijave sadrže potrebne dokumente po raspisanom natječaju i iste proslijedilo Zboru umjetničkog osoblja Dubrovačkog simfonijskog orkestra na prethodno mišljenje.

Na sjednici održanoj 29. studenoga 2022., Zbor umjetničkog osoblja Dubrovačkog simfonijskog orkestra najveću podršku je dao kandidatu Slobodanu Begiću koji je dobio 11 glasova. Preostali kandidati su dobili: Matija Novaković 8 glasova, Toni Kursar 7 glasova, Damir Milat 4 glasa. Četiri glasačka listića bila su nevažeća, a dva člana umjetničkog osoblja nisu pristupila glasovanju.

Upravno vijeće u sastavu od dva (2 člana) Nikolina Pozniak, Paulina Bačić na sjednici održanoj dana 30. studenog 2022., iz čijeg se rada izuzeo treći član upravnog vijeća Matija Novaković kao jedan od kandidata prijavljenih na natječaj, primilo je na znanje prethodno mišljenje Zbora umjetničkog osoblja te dalo pojedinačna mišljenja o kandidatima, a što je utvrđeno Zapisnikom s XII. sjednice Upravnog vijeća.

Predsjednica Upravnog vijeća, Nikolina Pozniak ocijenila je kako je najbolji kandidat za ravnatelja Matija Novaković, dok je Paulina Bačić kao najboljeg kandidata za ravnatelja ocijenila Slobodana Begića.

Uvidom u cjelokupnu dostavljenu natječajnu dokumentaciju te mišljenja članova Upravnog vijeća i umjetničkog osoblja Dubrovačkog simfonijskog orkestra, ocjene svih dostavljenih dokaza o zadovoljavanju uvjeta u odnosu na stručne, radne i organizacijske sposobnosti i predloženi Program rada za četverogodišnje razdoblje na temelju kojeg se imenuje ravnatelj, u skladu sa člankom 40. stavak 8. Zakona o kulturnim vijećima i financiranju javnih potreba u kulturi, utvrđuje se kandidat Slobodan Begić kao najbolji izbor za ravnatelja Dubrovačkog simfonijskog orkestra.

Naime, Slobodan Begić udovoljava svim uvjetima iz natječaja, a predloženi Program rada za četverogodišnje razdoblje ocrtava dobro poznavanje problematike Dubrovačkog simfonijskog orkestra, kao i izvjesnost realizacije predloženih mjera za unapređenje razvoja ustanove. Koncepcija programa Slobodana Begića temelji se na povećanju vidljivosti i vlastitih prihoda, razvoju publike te poboljšanju uvjeta rada i osnaživanju kapaciteta glazbenika. Program uključuje povećanje vidljivosti Orkestra izvan Dubrovnika kroz marketinške aktivnosti u široj regiji, što će rezultirati povećanjem publike, a time i vlastitih prihoda ustanove. Plan koncertnih događanja donosio bi se dvije godine unaprijed, kako bi se omogućila bolja organizacija rada Orkestra, ali i uključivanje programa DSO-a u aranžmane turističkih agencija. S istim je ciljem planirano i otvaranje muzejsko-galerijskog prostora sa suvenirnicom u okviru prostora u kojemu Orkestar djeluje. Slobodan Begić u programu planira proširiti dosadašnji repertoar te uz klasičnu simfonijsku glazbu uvesti i programe popularnije glazbe koja bi privukla širu publiku. Uz to planira publici omogućiti direktno sudjelovanje u kreiranju dijela programa, kao i doživljaj koncerata izvan povijesne jezgre, na posve novim lokacijama u ostalim gradskim dijelovima. Poseban je naglasak stavljen na jačanje kapaciteta glazbenika u Orkestru kroz suradnje s drugim nacionalnim i međunarodnim orkestrima na bazi reciprociteta, ali i kroz posebne natječaje za mlade skladatelje i soliste kojima će biti omogućeno predstavljanje publici putem Orkestra, sve u skladu s ciljevima Strategije razvoja kulture Grada Dubrovnika.

Slijedom svega prethodno navedenog, odlučeno je kao u izreci ovog Rješenja.

UPUTA O PRAVNOM LIJEKU:

Protiv ovoga rješenja žalba nije dopuštena, ali se može tužbom pokrenuti upravni spor pred Upravnim sudom Republike Hrvatske u Splitu, Put Supavla 1, 21000 Split. Upravni spor pokreće se tužbom koja se podnosi u roku od 30 dana od dana dostave ovog rješenja. Tužba se navedenom Upravnom sudu predaje neposredno u pisanom obliku i usmeno na zapisnik ili se šalje poštom odnosno dostavlja elektronički.

KLASA: UP/I-007-01/22-02/01

URBROJ: 2117-1-01-22-01

Dubrovnik, 21. prosinca 2022.

Gradonačelnik:

**Mato Franković**, v. r.

-----------------------------

**16**

Na temelju odredbi članka 68. stavka 3. Zakona o zaštiti okoliša („Narodne novine“ broj 80/13, 153/13, 78/15 i 12/18), članka 10. i 11. Uredbe o strateškoj procjeni utjecaja strategije, plana i programa na okoliš („Narodne novine“ broj 3/17) i članka 48. Statuta Grada Dubrovnika („Službeni glasnik Grada Dubrovnika“, broj 2/21), Gradonačelnik Grada Dubrovnika dana 22. prosinca 2022. godine donosi

**O D L U K U**

**o sadržaju strateške studije utjecaja Urbanističkog plana uređenja**

 **naselja Zaton Mali I, na predjelu Bunica na okoliš**

**I.**

Ovom Odlukom utvrđuje se sadržaj Strateške studije utjecaja Urbanističkog plana uređenja naselja Zaton Mali I na predjelu Bunica (dalje u tekstu UPU) na okoliš. Odluka se donosi u okviru postupka strateške procjene utjecaja UPU na okoliš, koji je započeo Odlukom o započinjanju postupka strateške procjene utjecaja UPU na okoliš KLASA: 351-01/21-01/20, URBROJ: 2117/01-01-22-10 od 24. ožujka 2022. godine.

**II.**

**Razlozi, ciljevi i programska polazišta izrade te obuhvat UPU-a**

UPU se izrađuje temeljem Odluke o izradi Urbanističkog plana uređenja naselja Zaton Mali I na predjelu Bunica, koju je donijelo Gradsko vijeće Grada Dubrovnika („Službeni glasnik Grada Dubrovnika“, broj 03/22).

Razlozi, ciljevi i programska polazišta za izradu UPU-a dani su u navedenoj odluci i to redom:

Razlozi donošenja Plana su:

* rješavanje osnova prometne, pomorske, komunalne i druge infrastrukture,
* omogućavanje izgradnje neuređenog i neizgrađenog područja naselja mješovite namjene i priključenje istog na gradsku infrastrukturnu mrežu na održivoj osnovi,
* razrađivanje i utvrđivanje uvjeta za izgradnju građevina i drugih objekata,
* utvrđivanje mjera za zaštitu okoliša, prirodnih i kulturnih vrijednosti,
* uređivanje obalnog pojasa te razrada i prostorna organizacija istog, sukladno PPU-u, idejnom maritimnom rješenju, krajobraznoj studiji te njihovo usklađenje s potrebama stanovništva, sigurnosnim čimbenicima i čimbenicima zaštite krajolika i prirode.

Primarni cilj jest revitalizacija povijesnog dijela naselja i podizanje urbanog standarda kroz:

* razvoj osnovne infrastrukture,
* opremanje prometnom, pješačkom i zelenom infrastrukturom, a osobito integriranjem i urbanom sanacijom prethodno evidentiranim prometnica, staza i putova,
* oživljavanje i zaštita područja oko izvorišta,
* održivo gospodarenje obalom zoniranjem rekreacije od pomorskog korištenja područja te propisivanjem uvjeta za isto,
* suvremeno uređenje cijelog naselja oslanjajući se na autentičnu lokalnu vrijednost i održivi razvoj,
* definiranje i omogućavanje razvoja neuređenog područja.

Programska polazišta za izradu UPU-a:

* opremanje neizgrađenog i neuređenog dijela naselja mješovite namjene,
* popis i kartiranje svih neevidentiranih prometnica, staza i puteva,
* urbana sanacija javnih prostora (osobito obale, pojasa uz izvorište, mogućnost parkinga, čekaonice za autobuse, uređenje plaža i sl.),
* planiranje nedostajuće mjesne infrastrukture (odvodnja otpadnih voda i oborinska odvodnja, elektro-opskrba itd.)
* implementacija, poštivanje i razrada smjernica proizišlih iz prethodno načinjenih stručnih podloga načinjenih zajedno s Planom uz nadopunu istih konkretnim saznanjima iz njega:
* konzervatorske dokumentacije
* krajobrazne studije
* idejnog maritimnog rješenje
* redefiniranje položaja i obuhvata zelenih površina te zona rekreacije u obuhvatu UPU-a.

Obuhvat UPU-a:

Obuhvat Plana načelno je određen PPU-om Grada Dubrovnika te prikazan u grafičkom dijelu elaborata PPU-a Grada Dubrovnika, na kartografskom prikazu 3.6 Područja i dijelovi primjene planskih mjera zaštite.

Sukladno članku 89. stavku 2. Zakona o prostornom uređenju („Narodne novine“ broj 153/13, 65/17, 114/18, 39/19 i 98/19), Odlukom o izradi urbanističkog plana uređenja moguće je promijeniti obuhvat definiran PPU-om.

U obuhvat UPU-a 1.9 naselja Zaton Mali I na predjelu Bunica je uključen i pomorski i kopneni obuhvat koji čini jedinstvenu cjelinu.

Iz obuhvata je isključen južni dio građevinskog područja naselja koji ne čini prostornu cjelinu s područjem Bunica te će se isti obrađivati u sklopu drugog prostornog plana.

Naknadne izmjene pomorskog dijela obuhvata (u manjoj mjeri) moguće su sukladno zaključcima posebnog stručnog maritimnog idejnog rješenja koja se izrađuje kao podloga ovom Planu. Eventualno proširenje (promjena maritimnog dijela obuhvata) koje bi bilo predloženo navedenim idejnim rješenjem u skladu je s Odlukom o izradi UPU-a i ne smatra se njezinom izmjenom.

**III.**

**Sadržaj strateške studije** **utjecaja Izmjena i dopuna Prostornog plana uređenja Grada Dubrovnika na okoliš**

Strateška studija sadrži osobito:

* kratki pregled sadržaja i glavnih ciljeva UPU-a i odnosa s drugim odgovarajućim planovima i programima;
* podatke o postojećem stanju okoliša i mogući razvoj okoliša bez provedbe UPU-a;
* okolišne značajke područja na koja provedba UPU-a može značajno utjecati;
* postojeće okolišne probleme koji su važni za UPU, posebno uključujući one koje se odnose na područja posebnog ekološkog značaja;
* ciljeve zaštite okoliša uspostavljene po zaključivanju međunarodnih ugovora i sporazuma, koji se odnose na UPU, te način na koji su ti ciljevi i druga pitanja zaštite okoliša uzeti u obzir tijekom izrade UPU-a;
* vjerojatno značajne utjecaje (sekundarne, kumulativne, sinergijske, kratkoročne, srednjoročne i dugoročne, stalne i privremene, pozitivne i negativne) na okoliš, uključujući bioraznolikost, stanovništvo i zdravlje ljudi, zaštićena područja prema posebnom propisu, biljni i životinjski svijet, tlo, vodu, more, zrak, klimu, materijalnu imovinu, kulturno-povijesnu baštinu, krajobraz, uzimajući u obzir njihove međuodnose;
* mjere zaštite okoliša uključujući mjere sprječavanja, smanjenja, ublažavanja i kompenzacije nepovoljnih utjecaja provedbe UPU-a na okoliš;
* kratki prikaz razloga za odabir razmotrenih razumnih alternativi, obrazloženje najprihvatljivije razumne alternative strategije, plana ili programa na okoliš uključujući i naznaku razmatranih razumnih alternativi i opis provedene procjene, uključujući i poteškoće (primjerice tehničke nedostatke ili nedostatke znanja i iskustva) pri prikupljanju potrebnih podataka;
* opis predviđenih mjera praćenja;
* ostale podatke i zahtjeve kako se utvrdi prilikom određivanja sadržaja strateške studije u posebnom postupku sukladno zakonskim propisima;
* ostale podatke i zahtjeve koji su utvrđeni kroz mišljenja tijela i/ili osoba određenih posebnim propisima koja su sudjelovala u postupku određivanja sadržaja strateške studije;
* ne-tehnički sažetak podataka uključujući i naznaku razmatranih varijanti uključujući sažetak glavne ocjene prihvatljivosti plana na ekološku mrežu te naznaku razmatranih razumnih alternativa.

Studijom je potrebno predložiti konačne mjere zaštite okoliša i program praćenja stanja okoliša koji će se ugraditi u Urbanistički plan uređenja.

**IV.**

**Popis tijela i/ili osoba određenih posebnim propisima, koja su sudjelovala u postupku određivanja sadržaja strateške studije utjecaja UPU-a na okoliš:**

* MINISTARSTVO PROSTORNOGA UREĐENJA, GRADITELJSTVA I DRŽAVNE IMOVINE, Uprava za trgovačka društva, strateško planiranje, regulativu, EU poslove i izvještavanje u sustavu upravljanja državnom imovinom, Ulica Republike Austrije 20, 10000 Zagreb
* MINISTARSTVO GOSPODARSTVA I ODRŽIVOG RAZVOJA, Uprava za klimatske aktivnosti, Radnička cesta 80, 10000 Zagreb
* MINISTARSTVO GOSPODARSTVA I ODRŽIVOG RAZVOJA, Uprava za procjenu utjecaja na okoliš i održivo gospodarenje otpadom, Radnička cesta 80, 10000 Zagreb
* MINISTARSTVO GOSPODARSTVA I ODRŽIVOG RAZVOJA, Uprava za zaštitu prirode, Radnička cesta 80, 10000 Zagreb
* MINISTARSTVO GOSPODARSTVA I ODRŽIVOG RAZVOJA, Uprava vodnoga gospodarstva i zaštite mora, Ulica grada Vukovara 78, 10000 Zagreb
* MINISTARSTVO KULTURE - KONZERVATORSKI ODJEL U DUBROVNIKU, Restićeva 7, 20000 Dubrovnik
* MINISTARSTVO UNUTARNJIH POSLOVA, PU DUBROVAČKO-NERETVANSKA, Odjel upravnih, inspekcijskih i poslova zaštite i spašavanje, Dr. Ante Starčevića 13, 20000 Dubrovnik
* MINISTARSTVO UNUTARNJIH POSLOVA, Ravnateljstvo civilne zaštite, Služba civilne zaštite Dubrovnik, Odjel inspekcije, Vladimira Nazora 32, 20000 Dubrovnik
* MINISTARSTVO UNUTARNJIH POSLOVA, Ravnateljstvo civilne zaštite, Služba civilne zaštite Dubrovnik, Lichtensteinov put 31, 20000 Dubrovnik
* MINISTARSTVO POMORSTVA, PROMETA I INFRASTRUKTURE, Lučka kapetanija Dubrovnik, Vukovarska 16, 20000 Dubrovnik
* DRZAVNA GEODETSKA UPRAVA, PODRUČNI URED ZA KATASTAR, Dr. Ante Starčevića 67, 20000 Dubrovnik
* HRVATSKE CESTE - POSLOVNA JEDINICA SPLIT, Ruđera Boškovića 22, 21000 Split
* HRVATSKE CESTE - TEHNIČKA ISPOSTAVA DUBROVNIK, Vladimira Nazora 8, 20000 Dubrovnik
* HERA - Hrvatska energetska regulatorna agencija, Ulica grada Vukovara 14, 10000 Zagreb
* HRVATSKA REGULATORNA AGENCIJA ZA MREZNE DJELATNOSTI, Ulica Roberta Frangeša Mihanovića 9, 10110 Zagreb
* HRVATSKA ELEKTROPRIVREDA d.d., Sektor za strategiju i razvoj, Ulica grada Vukovara 37, 10000 Zagreb
* HEP - Operator distribucijskog sustava d.o.o., DP Elektrojug, Nikole Tesle 3, 20000 Dubrovnik
* HOPS, Hrvatski operator prijenosnog sustava d.o.o., Sektor za razvoj, investicije i izgradnju, Kupska 4, 10000 Zagreb
* HRVATSKE VODE - Vodnogospodarski odjel za vodno područje dalmatinskih slivova Split, Vukovarska 35, 21000 Split
* HRVATSKE VODE - Vodnogospodarski odjel za vodno područje dalmatinskih slivova
* ispostava Dubrovnik, Vukovarska 8, 20000 Dubrovnik
* VODOVOD d.o.o., Odjel za vodoopskrbu i komunalnu hidrotehniku, Vladimira Nazora 19, 20000 Dubrovnik
* VODOVOD d.o.o., Odjel odvodnje, Vladimira Nazora 19, 20000 Dubrovnik
* ŽUPANIJSKA LUČKA UPRAVA DUBROVNIK, Cvijete Zuzorić 3, 20000 Dubrovnik
* ZAVOD ZA PROSTORNO UREĐENJE DUBROVAČKO-NERETVANSKE ŽUPANIJE, Petilovrijenci 2, 20000 Dubrovnik
* JAVNA USTANOVA ZA UPRAVLJANJE ZAŠTIĆENIM PRIRODNIM VRIJEDNOSTIMA NA PODRUČJU DUBROVAČKO-NERETVANSKE ŽUPANIJE, Branilelja Dubrovnika 41, 20000 Dubrovnik
* DUBROVAČKO-NERETVANSKA ŽUPANIJA, Upravni odjel za gospodarstvo i more, Pred Dvorom 1, 20000 Dubrovnik
* DUBROVAČKO-NERETVANSKA ŽUPANIJA, Upravni odjel za zaštitu okoliša i komunalne poslove, Vukovarska 16, 20000 Dubrovnik
* GRAD DUBROVNIK, Upravni odjel za komunalne djelatnosti, promet i mjesnu samoupravu
* GRAD DUBROVNIK, Upravni odjel za komunalne djelatnosti i mjesnu samoupravu - Mjesni odbor Zaton
* GRAD DUBROVNIK, Upravni odjel za obrazovanje, sport, socijalnu skrb i civilno društvo
* GRAD DUBROVNIK, Upravni odjel za komunalne djelatnosti i mjesnu samoupravu, "za Stožer zaštite i spašavanja"
* GRAD DUBROVNIK, Upravni odjel za izdavanje i provedbu dokumenata prostornog uređenja i gradnje
* GRAD DUBROVNIK, Upravni odjel za izgradnju i upravljanje projektima
* GRAD DUBROVNIK, Upravni odjel za europske fondove, regionalnu i međunarodnu suradnju
* GRAD DUBROVNIK, Upravni odjel za turizam, gospodarstvo i more
* GRAD DUBROVNIK, Upravni odjel za kulturu i baštinu
* GRAD DUBROVNIK, Upravni odjel za gospodarenje imovinom, opće i pravne poslove.

Tijekom provedenog postupka određivanja sadržaja strateške studije od 21. rujna do 28. studenog 2022. godine zaprimljena su mišljenja sljedećih tijela:

* Javna ustanova za upravljanje zaštićenim dijelovima prirode Dubrovačko-neretvanske županije, KLASA: 350-02/18-01/10, URBROJ: 2117/1-17-22-31 od 7. srpnja 2022.
* Hrvatske vode, Vodnogospodarski odjel za slivove južnog Jadrana, KLASA: 351-02/ 22-01/0000222, URBROJ: 374-24-1-22-3 od 24. lipnja 2022.
* Ministarstvo gospodarstva i održivog razvoja, Uprava za procjenu utjecaja na okoliš i održivo gospodarenje otpadom, KLASA: 351-03/22-01/927, URBROJ: 529-05-01-02/1-22-2 od 26. svibnja 2022.
* Ministarstvo gospodarstva i održivog razvoja, Uprava za klimatske aktivnosti, KLASA: 351-01/22-02/226, URBROJ: 517-04-2-1-22-2 od 1. lipnja 2022.
* Ministarstvo turizma i sporta, KLASA:351-01/22-02/505, URBROJ: 529-05-01-02/1-22-2 od 26. svibnja 2022.
* Hrvatske ceste, Poslovna jedinica Split, Tehnička ispostava Dubrovnik, KLASA: 350-02/22-01/95, URBROJ: 345-950-552/263-22-03 od 20. svibnja 2022.
* Hrvatske šume d.o.o. Uprava šuma podružnica Split, KLASA:ST/22-01/3222, URBROJ:15-00-06/03-22-03 od 17. studenog 2022.
* MO Zaton, g. Emilio Puljizević zahtjev predan na konzultacijama o utvrđivanju konačnog sadržaja Strateške studije.

Analiza i odgovori na pristigla mišljenja tijela te Zapisnik s konzultacija o utvrđivanju konačnog sadržaja Strateške studije vidljivi su u Izvješću o postupku utvrđivanja sadržaja strateške studije utjecaja Izmjena i dopuna prostornog plana uređenja Grada Dubrovnika na okoliš, prosinac 2022. koje je prilog ove Odluke.

**V.**

**Informiranje javnosti**

U svrhu informiranja javnosti, Obavijest o početku izrade UPU-a naselja Zaton I na predjelu Bunica i postupka strateške procjene utjecaja UPU-a na okoliš koja je sadržavala i Odluku o započinjanju postupka strateške procjene utjecaja UPU-a na okoliš KLASA: 350-02/18-01/10, URBROJ: 2117-1-06/15-22-14 objavljena je 17. ožujka 2022. godine na mrežnoj stranici Grada Dubrovnika (<https://www.dubrovnik.hr/>), a Informacija o provedbi postupka određivanja sadržaja strateške studije utjecaja UPU-a na okoliš KLASA:351-01/21-01/20, URBROJ: 2117-1-06/13-22-21 objavljena je 7. studenog 2022. na mrežnoj stranici Grada Dubrovnika.

**VI.**

**Nositelj izrade UPU-a i nadležnost za izradu strateške studije utjecaja na okoliš UPU-a**

Nositelj izrade UPU-a te ujedno i tijelo zaduženo za provođenje postupka strateške procjene utjecaja na okoliš je Upravni odjel za urbanizam, prostorno planiranje i zaštitu okoliša Grada Dubrovnika, Pred Dvorom 1, 20000 Dubrovnik.

Izrađivač UPU-a je Akteracija d.o.o., Matije Divkovića 67, 10000 Zagreb.

Ovlaštenik za izradu Strateške studije je Eko invest d.o.o., Draškovićeva 50, 10000 Zagreb. Navedeni ovlaštenik ima suglasnost nadležnog Ministarstva za obavljanje stručnih poslova zaštite okoliša – izrade strateških studija, sukladno Zakonu o zaštiti okoliša i Pravilniku o uvjetima za izdavanje suglasnosti pravnim osobama za obavljanje stručnih poslova zaštite okoliša („Narodne novine“ broj 57/10).

**VIII.**

**Objava odluke o sadržaju strateške studije utjecaja na okoliš UPU-a**

Sukladno odredbama članka 68. stavka 3. Zakona o zaštiti okoliša, članka 11., stavka 2. Uredbe o strateškoj procjeni utjecaja strategije, plana i programa na okoliš i članka 5. stavka 1. Uredbe o informiranju javnosti i zainteresirane javnosti u pitanjima zaštite okoliša („Narodne novine“ br. 64/08 i 80/13) ova Odluka će se u svrhu informiranja javnosti i zainteresirane javnosti objaviti na mrežnim stranicama Grada Dubrovnika i u Službenom glasniku Grada Dubrovnika

**IX.**

Ova Odluka stupa na snagu danom donošenja.

KLASA: 351-01/21-01/20

URBROJ: 2117-1-01-22-27

Dubrovnik, 22. prosinca 2022.

Gradonačelnik:

**Mato Franković**, v. r.

-----------------------------

**17**

**GRAD DUBROVNIK,** Pred Dvorom 1, Dubrovnik, **OIB: 21712494719**, kojeg zastupa gradonačelnik Mato Franković (u daljnjem tekstu: **Grad**)

 **i**

**LUČKA UPRAVA DUBROVNIK,** Obala Pape Ivana Pavla II 1, Dubrovnik, **OIB:** **51303627909** koju zastupa ravnatelj Blaž Pezo (u daljnjem tekstu: **Osiguravatelj sredstava**)

sklopili su

**UGOVOR**

 **O FINANCIRANJU UREĐENJA GRAĐEVINSKOGA ZEMLJIŠTA**

**ZA IZRADU IZMJENA I DOPUNA URBANISTIČKOG PLANA UREĐENJA**

**„GRUŠKI AKVATORIJ“**

**u sklopu jedinstvenog postupka izrade izmjena i dopuna Urbanističkog plana uređenja „Gruški akvatorij“ te s tim u vezi Izmjena i dopuna Prostornog plana uređenja Grada Dubrovnika i Generalnog urbanističkog plana Grada Dubrovnika**

**Članak 1.**

Ovim Ugovorom ugovorne strane uređuju međusobne odnose u svezi s financiranjem uređenja građevinskoga zemljišta u dijelu izrade izmjena i dopuna Urbanističkog plana uređenja „Gruški akvatorij“ (u daljnjem tekstu: Plan), u sklopu jedinstvenog postupka izrade Izmjena i dopuna Urbanističkog plana uređenja „Gruški akvatorij“ te s tim u vezi Izmjena i dopuna Prostornog plana uređenja Grada Dubrovnika i Generalnog urbanističkog plana Grada Dubrovnika, sukladno članku 63. i 167. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19 - u daljnjem tekstu: Zakon) i zaključku gradonačelnika Grada Dubrovnika KLASA: 350-02/21-01/03 URBROJ: 2117/01-01-21-04 od 31. kolovoza 2021.

**Članak 2.**

Ugovorne strane utvrđuju:

* da je Osiguravatelj sredstava dana 20. travnja 2021. dostavio inicijativu za pokretanje postupka izrade Plana, Broj: 163-263815/2021, u sklopu koje je izrazio spremnost snositi troškove izrade Plana kao i sve dokumentacije potrebne za izradu istog;
* da je gradonačelnik Grada Dubrovnika, Zaključkom KLASA: 350-02/21-01/03 URBROJ: 2117/01-01-21-04 od 31. kolovoza 2021. prihvatio inicijativu Osiguravatelja sredstava za pokretanje i financiranje postupka izrade Plana;
* da je Gradsko vijeće Grada Dubrovnika donijelo Odluku o izradi Izmjena i dopuna Urbanističkog plana uređenja „Gruški akvatorij“ te s tim u vezi Izmjena i dopuna Prostornog plana uređenja Grada Dubrovnika i Generalnog urbanističkog plana Grada Dubrovnika („Službeni glasnik Grada Dubrovnika“, broj: 10/22);
* da je Grad, temeljem Pravilnika o jednostavnoj nabavi („Službeni glasnik Grada Dubrovnika“, broj: 19/17 i 8/18) proveo postupak jednostavne nabave za izradu Izmjena i dopuna Urbanističkog plana uređenja „Gruški akvatorij“ te s tim u vezi Izmjena i dopuna Prostornog plana uređenja Grada Dubrovnika i Generalnog urbanističkog plana Grada Dubrovnika, Ev. broj nabave: 07-06/22JN temeljem kojeg je 20. listopada 2022. sklopio ugovor o izradi s tvrtkom APE d.o.o. iz Zagreba KLASA: 406-01/22-02/108 URBROJ: 2117-1-01-22-7 u ukupnom iznosu od 248.750,00 kn (s PDV-om);
* da troškovi izrade Plana iznose 70% vrijednosti izrade jedinstvenog postupka izrade Izmjena i dopuna Urbanističkog plana uređenja „Gruški akvatorij“ te s tim u vezi Izmjena i dopuna Prostornog plana uređenja Grada Dubrovnika i Generalnog urbanističkog plana Grada Dubrovnika, odnosno 174.125,00 kn;
* da je Grad, temeljem Pravilnika o jednostavnoj nabavi („Službeni glasnik Grada Dubrovnika“, broj: 19/17 i 8/18) proveo postupak jednostavne nabave za izradu Procjene utjecaja na dobro Svjetske kulturne baštine (HIA) kao podloge za izradu Izmjena i dopuna Urbanističkog plana uređenja „Gruški akvatorij“ (u daljnjem tekstu: HIA), Ev. broj nabave: 07-08/22JN, temeljem kojeg je 20. listopada 2022. sklopio ugovor s tvrtkom ASK Atelier d.o.o. iz Zagreba KLASA: 406-01/22-02/109 URBROJ: 2117-1-01-22-07 u ukupnom iznosu od 196.875,00 kn (s PDV-om).

**Članak 3.**

Nositelj izrade Plana je Upravni odjel za urbanizam, prostorno planiranje i zaštitu okoliša, Pred Dvorom 1, Dubrovnik.

**Članak 4.**

Grad se obvezuje donijeti Plan na način i u postupku propisanim Zakonom i važećim podzakonskim aktima.

**Članak 5.**

Grad ne preuzima nikakve obveze u odnosu na Osiguravatelja sredstava u pogledu konačnih rješenja namjene i uvjeta izgradnje koji će biti definirani Planom, već će ponajprije voditi računa da se Planom optimalno osigura poštivanje načela prostornoga uređenja i zaštite okoliša sukladno Zakonu i drugim pozitivnim propisima Republike Hrvatske.

**Članak 6.**

Osiguravatelj sredstava obvezuje se bespovratno financirati troškove izrade Plana (174.125,00 kn) i HIA-e (196.875,00 kn) u ukupnom iznosu od **371.000,00 kn****.**

Osiguravatelj sredstava se kao sredstvo osiguranja plaćanja svih iznosa iz stavka 1. ovoga članka obvezuje dostaviti solemniziranu zadužnicu na iznos od **375.000,00** **kn** u roku od 30 dana od dana stupanja na snagu ovog Ugovora.

Ugovorne strane su suglasne da se financiranje Plana i HIA-e obavlja sukladno dinamici koja je utvrđena u već sklopljenim ugovorima Grada s izrađivačima istih i koji čine sastavni dio ovog Ugovora, a planirana je na sljedeći način:

1. Plan:
* 35% ugovorenog iznosa, po isporuci stručnih rješenja i pripremnih radova te verificiranju istog od strane Nositelja izrade;
* 30% ugovorenog iznosa, po isporuci elaborata Prijedloga izmjena i dopuna planova za javnu raspravu;
* 15% ugovorenog iznosa, po isporuci Izvješća o javnoj raspravi i usuglašavanja istog s Nositeljem izrade Izmjena i dopuna planova;
* 10% ugovorenog iznosa, po ishođenju suglasnosti nadležnog Ministarstva na Konačne prijedloge izmjena i dopuna planova;
* 10% ugovorenog iznosa, po isporuci elaborata Izmjena i dopuna planova koje je usvojilo Gradsko vijeće.
1. HIA:
* 110.250,00 kn (bez PDV-a) po završetku 1. faze;
* 47.250,00 kn (bez PDV-a) po završetku 2. faze.

**Članak 7.**

Grad se obvezuje u roku od 15 dana od dana verificiranja dostavljene dokumentacije i računa od strane Izrađivača Plana, izdati nalog za uplatu Osiguravatelju sredstava.

Osiguravatelj sredstava obvezuje se u roku od 15 dana od dana primitka naloga za uplatu ugovoreni iznos uplatiti na račun Grada.

**Članak 8.**

Grad i Osiguravatelj sredstava u okviru preuzetih obveza po ovom Ugovoru izvodit će radnje sukladno dinamici ugovora između Grada i Izrađivača Plana te sukladno Zakonu i drugim pozitivnim propisima i pravilima struke i obostrano se zalagati za donošenje Plana poštujući zakonske rokove.

Ugovorne strane su suglasne da su rokovi izrade i donošenja Plana definirani Odlukom o izradi Plana i Ugovorom za izradu Plana te da je rok za izradu i donošenje Plana 20. prosinca 2023.

U slučaju da uslijed objektivnih okolnosti budu produženi rokovi za izradu i donošenje Plana utvrđeni Odlukom o izradi Plana i Ugovorom o izradi Plana, ugovorne strane su suglasne da se rokovi računaju prema novonastalim okolnostima, bez potrebe izmjene ovog Ugovora.

**Članak 9.**

Sklapanjem ovog Ugovora Grad, osim obveze izrade Plana sukladno ovom Ugovoru, ne preuzima obvezu uređenja građevinskog zemljišta u obuhvatu Plana, kao ni obvezu priključenja na komunalnu infrastrukturu.

**Članak 10.**

Grad ne snosi materijalnu odgovornost prema Osiguravatelju sredstava ako Gradsko vijeće Grada Dubrovnika ne donese Odluku o donošenju Plana ili je ne donese u roku utvrđenom Odlukom o izradi Plana.

**Članak 11.**

Sve sporove nastale temeljem ovoga Ugovora ugovorne će strane rješavati sporazumno, u protivnom ugovaraju mjesnu nadležnost stvarno nadležnog suda u Dubrovniku.

Na sve ostale odnose, koji nisu predviđeni ovim Ugovorom, primjenjuju se odredbe Zakona o obveznim odnosima.

**Članak 12.**

Ovaj Ugovor stupa na snagu danom potpisa obiju ugovornih strana.

**Članak 13.**

Ovaj Ugovor sačinjen je u četiri (4) istovjetna primjerka, od kojih dva (2) zadržava Grad, a dva (2) primjerka zadržava Osiguravatelj sredstava.

U znak prihvata prava i obveza iz ovog Ugovora, Ugovorne strane ga vlastoručno potpisuju.

**Za Grad: Za Osiguravatelja sredstava:**

Gradonačelnik: Ravnatelj: Mato Franković Blaž Pezo

KLASA: 350-02/21-01/03

URBROJ: 2117-1-01-22-51 Broj:U/002/2023 (opp: 279654)

Dubrovnik, 29. prosinca 2022. . Datum: 30. prosinca 2022.

**18**

|  |  |
| --- | --- |
| **GRAD DUBROVNIK**, Pred Dvorom 1, Dubrovnik, OIB: 21712494719, zastupan po gradonačelniku Matu Frankoviću (u daljnjem tekstu: Grad) i**HANSA NEKRETNINE d.o.o**., Obala S. Radića 12, 20235 Zaton, OIB: 22480068800, zastupan po direktoru Peeteru Palusaaru (u daljnjem tekstu: Osiguravatelj sredstava)sklopili su**UGOVOR** **O FINANCIRANJU UREĐENJA GRAĐEVINSKOGA ZEMLJIŠTA****ZA IZRADU URBANISTIČKOG PLANA UREĐENJA ZATON MALI I NA PREDJELU BUNICA****Članak 1.**Ovim Ugovorom ugovorne strane uređuju međusobne odnose u svezi financiranja uređenja građevinskoga zemljišta za izradu Urbanističkog plana uređenja Zaton Mali I na predjelu Bunica (u daljnjem tekstu: Plan), sukladno članku 63. i 167. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19 - u daljnjem tekstu: Zakon) i Zaključku gradonačelnika Grada Dubrovnika KLASA: 350-02/18-01/10 URBROJ: 2117/01-01-21-3 od 23. rujna 2021. **Članak 2.**Ugovorne strane utvrđuju: * da je Osiguravatelj sredstava dana 18. prosinca 2018. dostavio inicijativu za pokretanje postupka izrade Plana u sklopu koje je izrazio spremnost snositi troškove izrade Plana;
* da je gradonačelnik Grada Dubrovnika, Zaključkom KLASA: 350-02/18-01/10 URBROJ: 2117/01-01-21-3 od 23. rujna 2021. prihvatio inicijativu Osiguravatelja sredstava za pokretanje i financiranje postupka izrade Plana;
* da je Grad financirao i izradio sljedeće stručne podloge za izradu Plana: Idejno Maritimno rješenje (ukupno 47.500,00 kn s PDV-om) i Krajobraznu studiju (ukupno: 99.375,00 kn s

PDV-om); * da je Gradsko vijeće Grada Dubrovnika donijelo Odluku o izradi Plana („Službeni glasnik Grada Dubrovnika“, broj: 3/22);
* da je gradonačelnik Grada Dubrovnika donio Odluku o započinjanju postupka strateške procjene utjecaja Plana na okoliš („Službeni glasnik Grada Dubrovnika“, broj: 6/22);
* da je Grad, temeljem Pravilnika o jednostavnoj nabavi („Službeni glasnik Grada Dubrovnika“, broj: 19/17 i 8/18) proveo postupak jednostavne nabave za izradu Plana, Ev. broj nabave: 07-09/22JN temeljem kojeg je 30. kolovoza 2022. sklopio ugovor o izradi Plana s tvrtkom Akteracija d.o.o. iz Zagreba KLASA: 406-01/22-02/87 URBROJ: 2117-1-01-22-7 u ukupnom iznosu od 185.000,00 kn (s PDV-om);
* da je Grad, temeljem Pravilnika o jednostavnoj nabavi („Službeni glasnik Grada Dubrovnika“, broj: 19/17 i 8/18) proveo postupak jednostavne nabave za izradu Strateške studije i sudjelovanje u postupku strateške procjene utjecaja Plana na okoliš, Ev. broj nabave: 07-10/22JN, temeljem kojeg je 30. kolovoza 2022. sklopio ugovor s tvrtkom Eko invest d.o.o. iz Zagreba KLASA: 406-01/22-02/88 URBROJ: 2117-1-01-22-08 u ukupnom iznosu od 86.875,00 kn (s PDV-om);
* da će ukupni trošak izrade potrebnih stručnih podloga i Strateške studije u postupku strateške procjene utjecaja Plana na okoliš te javne rasprave o Prijedlozima Plana i Strateške studije snositi Grad;
* da će trošak izrade Plana snositi Osiguravatelj sredstava.

**Članak 3.**Nositelj izrade Plana je Upravni odjel za urbanizam, prostorno planiranje i zaštitu okoliša, Pred dvorom 1, Dubrovnik.Koordinator izrade Plana ispred Nositelja izrade Plana je Lovel Giunio, d.i.a.**Članak 4.**Grad se obvezuje donijeti Plan na način i u postupku propisanim Zakonom i važećim podzakonskim aktima.**Članak 5.**Grad ne preuzima nikakve obveze u odnosu na Osiguravatelja sredstava u pogledu konačnih rješenja namjene površina i uvjeta izgradnje koji će biti definirani Planom, već će ponajprije voditi računa da se Planom optimalno osigura poštivanje načela prostornoga uređenja i zaštite okoliša sukladno Zakonu i drugim pozitivnim propisima Republike Hrvatske.Koordinator izrade će redovito informirati Osiguravatelja sredstava o svakom koraku izrade Plana. Prema važećem Prostornom planu uređenja Grada Dubrovnika, zemljište u vlasništvu investitora na predjelu Bunica u Zatonu Malom nalazi se u M1 zoni.**Članak 6.**Osiguravatelj sredstava obvezuje se bespovratno financirati troškove izrade Plana u ukupnom iznosu od **24.553,72 EUR (185.000,00 HRK)**.Osiguravatelj sredstava se kao sredstvo osiguranja plaćanja svih iznosa iz stavka 1. ovoga članka obvezuje dostaviti solemniziranu zadužnicu na iznos od 24.553,72 EUR (185.000,00 HRK) u roku od 30 dana od dana stupanja na snagu ovog Ugovora.**Članak 7.**Grad se obvezuje u roku od 15 dana od dana verificiranja dostavljene dokumentacije i računa od strane Izrađivača Plana, izdati nalog za uplatu Osiguravatelju sredstava.Osiguravatelj sredstava obvezuje se u roku od 15 dana od dana primitka naloga za uplatu ugovoreni iznos uplatiti na račun Grada.**Članak 8.**Grad i Osiguravatelj sredstava u okviru preuzetih obveza po ovom Ugovoru izvodit će radnje sukladno dinamici ugovora između Grada i Izrađivača Plana te sukladno Zakonu i drugim pozitivnim propisima i pravilima struke i obostrano se zalagati za donošenje Plana poštujući zakonske rokove.Ugovorne strane su suglasne da su rokovi izrade i donošenja Plana definirani Odlukom o izradi Plana i Ugovorom za izradu Plana te da je rok za izradu i donošenje Plana 9. ožujka 2024.U slučaju da uslijed objektivnih okolnosti budu produženi rokovi za izradu i donošenje Plana utvrđeni Odlukom o izradi Plana i Ugovorom o izradi Plana, ugovorne strane su suglasne da se rokovi računaju prema novonastalim okolnostima, bez potrebe izmjene ovog Ugovora. **Članak 9.**Sklapanjem ovog ugovora Grad, osim obveze izrade Plana sukladno ovom Ugovoru, ne preuzima obvezu uređenja građevinskog zemljišta u obuhvatu Plana, kao ni obvezu priključenja na komunalnu infrastrukturu. **Članak 10.**Grad ne snosi materijalnu odgovornost prema Osiguravatelju sredstava ako Gradsko vijeće Grada Dubrovnika ne donese Odluku o donošenju Plana ili je ne donese u roku utvrđenom Odlukom o izradi Plana. **Članak 11.**Sve sporove nastale temeljem ovoga Ugovora ugovorne će strane rješavati sporazumno, u protivnom ugovaraju mjesnu nadležnost stvarno nadležnog suda u Dubrovniku.Na sve ostale odnose, koji nisu predviđeni ovim Ugovorom, primjenjuju se odredbe Zakona o obveznim odnosima.**Članak 12.**Ovaj Ugovor stupa na snagu danom potpisa obiju ugovornih strana.**Članak 13.**Ovaj Ugovor potpisan je na hrvatskom i engleskom jeziku. Ugovorne strane su suglasne da će hrvatska verzija biti relevantna i obvezujuća za obje ugovorne strane.Ovaj Ugovor sačinjen je u četiri (4) istovjetna primjerka, od kojih dva (2) zadržava Grad, a dva (2) primjerka zadržava Osiguravatelj sredstava.U znak prihvata prava i obveza iz ovog Ugovora, Ugovorne strane ga vlastoručno potpisuju.Za Grad: Mato FrankovićGradonačelnikKLASA: 350-02/18-01/10URBROJ: 2117-1-01-23-36 Dubrovnik, 24. siječnja 2023.Za Osiguravatelja sredstava:Peeter PalusaarDirektorDatum: \_\_\_\_\_\_\_\_\_\_\_\_\_\_\_\_\_ | **CITY OF DUBROVNIK**, address Pred Dvorom 1, Dubrovnik, PIN: 21712494719, represented by Mayor Mato Franković (hereinafter: City)and **HANSA NEKRETNINE Ltd**, address Obala S. Radića 15, 20235 Zaton Mali, PIN: 22480068800, represented by the director Peeter Palusaar (hereinafter: Fund Insurer)Stipulated**CONTRACT ON FINANCING THE DEVELOPMENT OF BUILDING LAND FOR THE CREATION OF THE URBAN DEVELOPMENT PLAN OF ZATON MALI I IN THE BUNICA REGION/AREA OF ZATON MALI****Article 1.**With this Contract, the contracting parties regulate their mutual relations regarding the financing of development of construction land for the elaboration of the Urban Plan for the development of Zaton Mali I in the area of Bunica (hereinafter: the Plan), in accordance with Articles 63 and 167 of the Spatial Planning Act ("Official Gazette", no. 153/13, 65/17, 114/18, 39/19 and 98/19 - hereinafter: Law) and the conclusion of the Mayor of the City of Dubrovnik reg.no: 350-02/18-01/10 filing no:: 2117/01-01-21-3 from September 23, 2021.**Article 2.**The contracting parties determine: * that on December 18, 2018, the Fund Insurer submitted an initiative to start the process of creating the Plan, as part of which he expressed his willingness to partially bear costs of creating the Plan;
* that the Mayor of the City of Dubrovnik, by Conclusion reg.no: 350-02/18-01/10 fil.no: 2117/01-01-21-3 of September 23, 2021, accepted the initiative of the Fund Insurer's funds to start and finance the process of creating the Plan;
* that the City financed and prepared the following expert documents for the preparation of the Plan: Preliminary Maritime Solution (total HRK 47,500.00 with VAT) and Landscape Study (total: HRK 99,375.00 with VAT);
* that the City Council of the City of Dubrovnik passed the Decision on the creation of the Plan ("Official Gazette of the City of Dubrovnik", number: 3/22);
* that the Mayor of the City of Dubrovnik issued a Decision on the initiation of the strategic assessment of the Plan's impact on the environment ("Official Gazette of the City of Dubrovnik", number: 6/22);
* that the City, based on the Rulebook on simple procurement ("Official Gazette of the City of Dubrovnik", number: 19/17 and 8/18), carried out the procedure of simple procurement for the preparation of the Plan, Ev. procurement number: 07-09/22JN, on the basis of which on August 30, 2022, it concluded a contract on the development of the Plan with the company Akteracija d.o.o. from Zagreb CLASS: 406-01/22-02/87 URB NO: 2117-1-01-22-7 in the total amount of HRK 185,000.00 (including VAT);
* that the City, based on the Rulebook on simple procurement ("Official Gazette of the City of Dubrovnik", number: 19/17 and 8/18), carried out the procedure of simple procurement for the preparation of the Strategic Study and participation in the process of strategic assessment of the Plan's impact on the environment, Ev. procurement number: 07-10/22JN, based on which on August 30, 2022, it concluded a contract with the company Eko invest Ltd. from Zagreb reg.no: 406-01/22-02/88 fil.no: 2117-1-01-22-08 in the total amount of HRK 86,875.00 (including VAT);
* that the total cost of creating the necessary expert documents and the Strategic Study in the process of strategic assessment of the Plan's impact on the environment and the public debate on the Proposals of the Plan and the Strategic Study will be borne by the City;
* that the cost of creating the Plan will be borne by the Fund Insurer.

**Article 3.**The person responsible for creating the Plan is the Administrative Department for Urban Planning, Spatial Planning and Environmental Protection, address Pred dvorom 1, Dubrovnik.The coordinator of the creation of the Plan on behalf of the Holder of the creation of the Plan is Lovel Giunio, d.i.a. **Article 4.**The City undertakes to adopt the Plan in the manner and in the procedure prescribed by the Law and valid by-laws.**Article 5.**The City does not assume any obligations in relation to the Fund Insurer with regard to the final solutions for the land use and construction conditions that will be defined by the Plan, but will first of all take care that the Plan optimally ensures compliance with the principles of spatial planning and environmental protection in accordance with the Law and other positive regulations of the Republic of Croatia. Fund Insurer will be informed about every step of the Plan by the coordinator of the Plan. By the existing spatial plan of Dubrovnik land owned by the Fund Insurer in Bunica area of Zaton Mali is in M1 zone.**Article 6.**The Fund Insurer undertakes to finance the costs of creating the Plan in the amount of **24553.72 EUR** (twenty four thousand five hundred fifty three euros and seventy two cents, incl VAT) (**185.000,00 HRK**).As a means of securing the payment of all amounts referred to in paragraph 1 of this article, the Fund Insurer undertakes to deliver a promissory note in the amount of EUR 24553.72 (twenty four thousand five hundred fifty three euros and seventy two cents, incl VAT) (185.000,00 HRK) within 30 (thirty) days from the date of entry into force of this Agreement. **Article 7.**The City undertakes to issue an order for payment to the Fund Insurer within 15 (fifteen) days from the date of verification of the submitted Plan documentation and invoice by the Plan Maker. The Fund Insurer is obliged to pay the agreed amount to the City's account within 15 (fifteen) days from the date of receiving of the payment order.**Article 8.**The City and the Fund Insurer within the framework of the undertaken obligations under this Contract will perform actions in accordance with the dynamics of the contract between the City and the Plan Maker and in accordance with the Law and other positive regulations and rules of the profession and mutually advocate for the adoption of the Plan respecting the legal deadlines. The contracting parties agree that the deadlines for the development and adoption of the Plan are defined by the Decision on the Development of the Plan and the Agreement for the Development of the Plan, and that the deadline for the development and adoption of the Plan is not later than March 9, 2024.In the event that, due to objective circumstances (force majeure), the deadlines for the development and adoption of the Plan established by the Decision on the Development of the Plan and the Agreement on the Development of the Plan are extended, the contracting parties agree that the deadlines are calculated according to the newly created circumstances, without the need for changes in this Agreement. **Article 9.**Stipulating this contract, the City, apart from the obligation to create a Plan in accordance with this contract, does not undertake the obligation to arrange construction land within the scope of the Plan, as well as the connection of land to the communal infrastructure.**Article 10.**The City bears no material responsibility towards the Fund Insurer if the City Council of The City of Dubrovnik does not pass Decision on the adoption of the Plan or does not make it within the set deadline in the Decision on the creation of the Plan. **Article 11.** All disputes arising on the basis of this Agreement will be resolved by agreement between the contracting parties, otherwise they agree to the local jurisdiction of the competent court in Dubrovnik. On all remaining relations, that are not predicted by this Contract, Obligation Act provisions shall be applied.**Article 12.**This Agreement shall enter into force on the date of signature of both contracting parties. **Article 13.**This Agreement has been signed in Croatian and English version. Contract parties accept that the Croatian version will be relevant and binding for both contracting parties.This Agreement is drawn up in four (4) identical copies, two (2) of which are retained by the City, and two (2) copies are retained by the Fund Insurer. As a sign of acceptance of the rights and obligations from this Agreement, the Contracting Parties sign it by their own hands.For the City:Mato FrankovićMayorReg.no: 350-02/18-01/10 Fil.no: 2117-1-01-22-36Dubrovnik, January 24, 2023.For the Fund Insurer:Peeter PalusaarDirectorDate: \_\_\_\_\_\_\_\_\_\_\_\_\_\_\_\_\_\_\_\_ |